十八史略卷之五
唐高祖神堯皇帝
姓李氏
名淵
隴西成紀人也
西涼武昭王暠之後
祖虎仕西魏有功
封隴西公
父昞於周世封唐公
淵襲爵
隋煬帝以淵爲弘化畱守
御衆寛簡
人多附之
煬帝以淵相表奇異
名應圖讖忌之
淵懼
縱酒納賂以自晦
天下盗起
以淵爲山西河東撫慰大使
承制黜捗
討捕羣盗多捷
突厥寇邊
詔淵撃之
淵次子世民
聰明勇決
識量過人
見隋室方亂
陰有安天下之志
與晉陽宮監裴寂
晉陽令劉文靜相結
文靜謂世民曰
今主上南巡
羣盗萬數
當此之際
有眞主
驅駕而用之
取天下如反掌耳
太原百姓
収拾可得十萬人
尊公所將兵復數萬
以此乘虡入關
號令天下
不過半年帝業成矣
世民笑曰
君言正合我意
乃陰部署
而淵不知也
會淵兵拒突厥不利
恐獲罪
世民乘閒説淵
順民心興義兵
轉禍爲福
淵大驚曰
汝安得爲此言
吾今執汝告縣官
世民徐曰
世民覩天時人事如此
故敢發言
必執告
不敢辭死
淵曰
吾豈忍告
汝愼勿出口
明日復説曰
人皆傳
李氏當應圖讖
故李金才無故族滅
大人能盡賊
則功高不賞
身益危矣
惟昨日之言
可以救禍
此萬全策
願勿疑
淵歎曰
吾一夕思汝言
亦大有理
今日破家亡身亦由汝
化家爲國亦由汝矣
先是
裴寂私以晉陽宮人侍淵
淵從寂飮
酒酣寂曰
二郎陰養士馬
欲擧大事
正爲寂以宮人侍公
恐事覺併誅耳
會煬帝以淵不能禦寇
遣使者執詣江都
世民與寂等
復説曰
事已迫矣
宜早定計
且晉陽士馬精强
宮監蓄積巨萬
代王幼冲
關中豪傑竝起
公若鼔行而西
撫而有之
如探嚢中物耳
淵乃召募起兵
遠近赴集
仍遣使借兵於突厥
世紀
暠生欽
欽生重耳
重耳生煕
煕生天錫
天錫生虎
乃帝祖也
音丙
之相去聲
時有李氏將興之語
之大音駝
掌宮禁
監平聲
謂煬帝
之數上聲
謂高祖淵
音戈
謂世民
之爲去聲
恐宮人覺其謀
故陰養士馬而不敢泄也
鉅同
音貧
取也
世民引兵撃西河抜之
斬郡丞高德儒
數之曰
汝指野鳥爲鸞
以欺人主
吾興義兵
正爲誅侫人耳
進兵取霍邑
克臨汾絳郡
下韓城降馮翊
淵畱兵圍河東
自引兵西
遣世子建成守潼關
世民徇渭北
關中羣盗悉降於淵
合諸軍圍長安克之
立恭帝
淵爲大丞相唐王
加九錫
尋受禪
立子建成爲皇太子
世民爲秦王
元吉爲齊王
郡屬山西
今汾州
上聲
通鑒
隋大業十二年
有二孔雀
自西苑
飛集實成朝堂前
德儒等奏以爲鸞
於是百官稱賀
詔以德儒擢拜朝散大夫
之爲去聲
縣屬霍州
縣屬平陽
今絳州
縣屬同州
音項平聲
下同
淵第三子
隋東都畱守越王侗
煬帝之孫也
亦爲衆所立
稱帝於洛陽
隋以河南府爲東都
官主畱都副國
音通
元德太子次子
秦主薛擧卒
子仁杲立
魏公李密
與隋兵戰
大敗降於唐
宇文化及
弑其所立主浩
自稱許帝
涼王李軌稱帝
唐秦王世民破秦
秦王薛仁杲降
送長安斬於市
右秦薛擧
自隋煬帝大業十三年僭號
至是一世
凡二年而亡
李密之將徐世勣
據密舊境降唐
賜姓李
子亦切
范曰
古者天子建國
賜姓命氏
姓氏所以別其族類之所出也
自三代之衰
稱姓者或以國
或以族
或以地
或以官
子孫各本於其祖
不可改也
漢高祖賜婁敬姓爲劉
鄙陋無稽
而唐世人主遂以爲法
以逆族異類爲同宗
然則古之賜姓別之
而後之賜姓者亂之者也
夫惟天親不可以人爲
而强欲同之
豈循理者乎
上瀆其姓
下忘其祖
非先王之制
不可爲後世法也
竇建德取河北諸州
自稱夏王
李密叛唐
唐人獲而斬之
行軍總管
盛彦師
右魏李密
自隋大業十三年僭號
後降唐
至是復叛
凡二年而亡
夏主竇建德
破宇文化及誅之
世紀
許宇文化及
自武德元年僭號
至是二年而亡
隋主侗立一年
王世充廢之
而自立爲鄭帝
尋弑侗
唐遣將襲涼主李軌
執歸殺之
河西平
安貴興
右涼李軌
自隋大業十三年僭號
至是凡三年而亡
沈法興稱梁王於毘陵
音審
郡名
卽延陵
毗音皮
李子通稱呉帝於江都
杜伏威降唐
唐秦王世民
撃定陽將宋金剛破之
定陽可汗劉武周
及金剛
皆走死
右定陽縣武周
自隋大業十三年僭號
至是凡三年而亡
唐秦王世民
督諸軍伐鄭
呉主李子通襲梁
梁主沈法興走死
世紀
梁沈法興自武德二年僭號
凡三年而亡
夏主竇建德救鄭
唐秦王世民
大破擒之
鄭主王世充降
世民至長安
被黄金甲
二十五將從其後
鐵騎萬匹
甲士三萬
獻俘太廟
斬建德於市
赦世充
尋使人潛殺之
右夏竇建德
自隋大業十三年僭號
至是四年而亡
鄭王世充
自武德二年僭號
至是三年而亡
姓名未詳
去聲
竇建德故將劉黒闥
始起兵於漳南
唐遣將李靖伐梁
梁主蕭銑降
送長安斬之
右梁蕭銑
自隋大業十三年據江陵
至是四年而亡
杜伏威撃呉主李子通
執送長安
伏誅
右吳李子通
自隋大業十一年僭號
至是七年而亡
劉黒闥自稱漢東王
楚主林士弘卒
其衆遂散
右楚林士弘
自隋大業十二年僭號
至是凡七年而亡
漢東將執黒闥降唐
斬之
諸葛德威
右漢東劉黒闥
自武德五年僭號
至是二年而亡
唐淮南道行臺僕射輔公祏
反於丹陽
唐將撃斬之
姓
名
祏音石
縣屬鎭江
李靖
慶州都督楊文幹反
遣秦王世民討平之
屬鞏昌
卽弘化郡
突厥入寇
遣秦王世民禦之
遇於豳州
世民帥騎馳詣虜陣
告之曰
我秦王也
虜不敢戰
受盟而退
音率
唐興七年
僭僞皆亡
天下既定
是歳初置州縣郷學
帝親詣國子學
釋奠于先聖先師
始定官制
頒新律令
禮
上丁釋菜
奠幣所以祭也
孔子
顔囘
通鑒
改大摠官爲大都督府
以太尉司徒司空爲三公
次尙書
門下
中書
秘書
殿中
内侍
爲六省
次御史臺
次太常
至太府
爲九等
次將作監
次國子學
次天策上將府
次左右衞
至左右領衞
爲十四衞
東宮置三師
三少
詹事
及兩坊
三寺
十率府
王公置府佐國官
公主置邑司
並爲京職事官
州縣鎭戍爲外職事官
自開府儀同三司
至將仕郎
二十八階
爲文散官
驃騎大將軍至陪戍副尉
三十一階爲武散官
上柱國至武騎尉
十二等爲勲官
定均田租庸調法
丁中之民
給田一頃
篤疾減十之六
寡妻妾減七
皆以十之二爲世業
八爲口分
毎丁歳入租粟二石
調随土地所宜
綾絹絁布
歳役二旬
不役則収其庸
日三尺
有事而加役者
旬有五日免其調
三旬租調倶免
水旱蟲霜
十損四以上免租
損六以上免調
損七以上課役倶免
民貲堯分九等
百戸爲里
五里爲郷
四家爲鄰
四鄰爲保
在城邑者爲坊
田野者爲村
食祿之家
無得與民爭利
工商雜類
無預士伍
男女始生爲黄
四歳爲小
十六爲中
二十爲丁
六十爲老
歳造計帳
三歳造戸籍
傭同
去聲
下並同
只四十畝
只三十畝
十分爲率
民得其八
官得其二
世守其業
之分
音墳去聲
有六口則給田
随其所宜爲調
音尸
絲經枲緯曰絁
毎日收其傭帛三尺
亦随土地所宜
之有
與又通
或官中有事
而加役至十五日者
則免收其調
之上
上聲
下並同
上上
上中
上下
中上
中中
中下
下上
下中
下下
厠也
毎歳一改賦税簿籍
三年一改戸口簿籍
初唐之起晉陽
皆世民之謀
帝欲以世民爲儲嗣
世民固辭而止
太子建成
喜酒色遊畋
齊王元吉多過失
而世民功名日盛
建成乃與元吉
協謀傾世民
曲意諂事諸妃嬪
世民獨不事之
由是左右皆譽建成元吉
而短世民
太子曰儲嗣
合也
音余
武德九年六月
太白經天
見秦分
建成元吉欲殺世民
秦府僚屬
勸王行周公之事
力請乃決
於是密奏
兄弟專欲殺臣
似爲世充建德報讐
明日帥兵伏玄武門
建成元吉入
覺有變欲還
世民追射建成殺之
尉遅敬德射殺元吉
遂立世民爲太子
軍國事悉委太子處決
然後聞奏
初東宮官屬魏徴
屢勸建成除世民
及是世民召徴
責以離間兄弟
徴擧止自若
對不屈
世民禮之
王珪亦嘗爲建成謀
皆以為諌議大夫
帝自稱爲太上皇帝
詔傳位於太子
是爲太宗文武皇帝
墳去聲
太白金宿
陰星也
東當伏東
出西當伏西
過午爲經天
謂畫見午上也
秦分屬未
蓋見午而被於未也
誅兄管叔
兄建成弟元吉
之爲
之爲
並去聲
音率
音石
姓
尉音鬱
名
音杵
音㵎
范曰
建成雖無功太子也
太宗雖有功藩王也
太子君之貳
父之統也
而殺之
是無君父也
立子以長不以功
所以思重先君之世也
故周公不有天下
弟雖齊聖
不先於兄久矣
論者或以太宗殺建成元吉
比周公誅管蔡
臣竊以爲不然
昔者象日以殺舜爲事
舜爲天子也
則封之
管蔡啓商以叛周
周公爲相也
則誅之
其迹不同而其道一也
舜知象之將殺己也
故象憂亦憂
象喜亦喜
盡其誠以親愛之而己矣
象得罪於舜
故封之
管蔡流言於國
將危周公閒王室
得罪於天下
故誅之
非周公誅之
天下之所當誅也
周公豈得而私之哉
後世如有王者
不幸而有害兄之弟如象
則當如舜封之是也
不幸而有亂天下之兄如管蔡
則當如周公誅之是也
舜處其常
周公處其變
此聖人所以同歸于道也
若夫建成元吉
豈得罪於天下者乎
苟非得罪於天下
則殺之者
己之私也
豈周公之心乎
或者又以爲使建成爲天子
又輔之以元吉
則唐必亡
臣曰
古之賢人
守死而不爲不義者
義重於死故也
若必爲子不孝
爲弟不弟
悖天理滅人倫
而有天下
不若亡之愈也
故爲唐史者書曰
秦王世民
殺皇太子建成齊王元吉
世民爲皇太子
然則太宗之罪著矣
太宗文武皇帝
名世民
幼日有書生見之曰
龍鳳之姿
天日之表
其年幾冠
必能濟世安民
書生去
高祖使人追之
不見
乃採其語爲名
年十八擧義兵
李密降唐
初見高祖色尚傲
及見秦王
不敢仰視
退而歎曰
眞英主也
高祖
以秦王功高
特置天策上將
位在王公上
以秦王爲之
開府置屬
開館以延文學之士
杜如晦
房玄齢
虞世南
褚亮
姚志廉
李玄道
蔡允恭
薛元敬
顔相時
蘇勗
于志寧
蘇世長
薛収
李守素
陸德明
孔頴達
蓋文達
許敬宗
爲文學館學士
分爲三番
更日直宿
王暇日輒至館中
討論文籍
或至夜分
使閻立本圖像
褚亮爲贊
號十八學士
士大夫得預其選者
時人謂之登瀛洲
時府僚多補外
如晦亦出
玄齢曰
餘人不足惜
如晦王佐才
大王欲經營四方
非如晦不可
王即奏畱之
使參謀帷幄
剖決如流
玄齢毎入奏事
高祖曰
玄齢爲吾兒謀事
雖隔千里
如對面語
音機
及也
音貫
去聲
音張上聲
音甘入聲
蕃遞也
毎以六人爲一遞入直
音庚
圖畫已上十八人形像
讚同
稱美曰贊
與同
謂如登仙也
補外職事官
之爲去聲
鄭曰
漢唐之世
其人臣號爲有知人之明者
莫若蕭何之識韓信
房玄齢之識杜如晦
高帝之至南鄭
而韓信亡去
蕭何追之
反曰
諸將易得
如信國士無雙
大王必欲長王漢中
無所事信
欲爭天下
非信無可與計事者
高帝於是拜爲大將
太宗之在秦邸時
府僚多補外官
玄齢曰
餘人不足惜
如晦王佐才
大王欲經營四方
非如晦不可
太宗於是秦爲府屬
蓋非蕭何之言
則高帝失於韓信
非玄齢之言
則太宗失於如晦矣
秦王功蓋天下
身幾危
頼玄齢如晦決策
至是即位
首放宮女三千餘人
音機
突厥頡利突利二可汗
合十餘萬騎入寇
進至渭水便橋之北
上自與房玄齢等六騎
徑詣渭水上
與頡利隔水語
責以負約
突厥大驚
皆下馬羅拜
俄而諸軍繼至
旗甲蔽野
頡利懼請盟而退
置弘文館
聚四部二十餘萬
選天下文學之士
虞世南等以本官兼學士
聽朝之隙
引入内殿
講論前言往行
商榷政事
或夜分乃罷
取三品以上子孫
充弘文館學士
經書
史書
子書
文集
去聲
去聲
音角
擧也
上聲
下同
有上書請去佞臣者
曰願陽怒以試之
執理不屈者直臣也
畏威順旨者佞臣也
上曰
吾自爲詐
何以責臣下之直乎
朕方以至誠治天下
或請重法禁盗
上曰
當去奢省費
輕徭薄賦
選用廉吏
使民衣食有餘
自不爲盗
安用重法邪
自是數年之後
路不拾遺
商旅野宿焉
上嘗曰
君依於國
國依於民
刻民以奉君
猶割肉以充腹
腹飽而身斃
君富而國亡矣
又嘗謂侍臣曰
聞西域賈胡
得美珠剖身而藏之
有諸
曰
有之
曰
吏受賕抵法
與帝王徇奢欲而亡國者
何以異此胡之可笑邪
魏徴曰
昔魯哀公謂孔子曰
人有好忘者
徙宅而忘其妻
孔子曰
又有甚者
桀紂乃忘其身
亦猶是也
上聲
下同
平聲
下同
音弊
死也
音古
筌蹄云
胡商
不知果有此事否
音求
臟也
去聲
張蘊古獻大寶箴
有曰
以一人治天下
不以天下奉一人
又曰
壯九重於内
所居不過容膝
彼昏不知
瑤其臺而璚其室
羅八珍於前
所食不過適口
惟狂罔念
丘其糟而池其酒
又曰
勿没没而闇
勿察察而明
雖冕旒蔽目
而視於無形
雖黈纊塞耳
而聽於無聲
上嘉其言
聖人之位曰大實
箴戒辭也
周禮膳夫
珍用八物
謂淳熬
淳母
炮豚
炮䍧
擣珍
漬熬
肝膋也
一作汶
暗同
冕十有二旒
天子之服也
漢制度云
冕長尺六寸
廣八寸
前圓後方
其旒皆以五采絲繩
貫五采玉
毎旒各十二
垂於冕前後
黈音愉上聲
黈黄色
纊綿也
以黄綿爲圓
用組垂之於冕
當兩耳旁
示不外聽也
分天下爲十道
因山川形便
曰關内
河南
河東
河北
山南
隴右
淮南
江南
劔南
嶺南
遣將討梁師都
其下殺之以降
以其地爲夏州
右梁梁師都
自隋恭帝義寧元年僭號
至是凡十二年而亡
屬甘肅
卽朔方
案
世紀
此一節
當在貞觀二年
太常祖孝孫
奏唐雅樂
祖姓
孝孫名
案通鑒
此一節當在二年
貞觀二年
又出宮女三千餘人
故事
軍國大事
中書舎人
各執所見
雜署其名
謂之五花判事
中書侍郎
中書令
省審之
給事中
黄門侍郎
駁正之
上謂王珪曰
國家本置中書門下
以相檢察
卿曹勿雷同也
時珪爲侍中
房玄齡
杜如晦爲僕射
魏徴守秘書監
參預朝政
玄齡謀事
必曰
非如晦不能決
及如晦至
卒用玄齡策
蓋玄齡善謀
如晦善斷
二人同心徇國
故唐世稱賢相推房杜焉
徴嘗告上曰
願使臣爲良臣
勿使臣爲忠臣
上曰
忠良異乎
徴曰
稷契皋陶
君臣協心
倶享尊榮
所謂良臣
龍逢比干
面折廷爭
身誅國亡
所謂忠臣
上悦
音息上聲
音剝
二省
音聲相應曰雷同
官掌秘奥
明史籍
監平聲
音端去聲
諍同
初突厥既强
勅勒諸部分散
有薛延陀
囘紇等十五部
皆居磧北
頡利政亂
薛延陀囘紇等叛之
加以民大飢
羊馬多死
奉使者還
及邊帥
皆言突厥可取之狀
詔以李靖爲定襄道行軍總管
統諸軍討之
靖襲破突厥於陰山
頡利可汗遁走
唐將擒之以獻
時突利可汗先已入朝
上處突厥降衆
東自幽州
西至靈州
分突利地爲四州
分頡利地爲六州
左置定襄都督
右置雲中都督
以統其衆
以突利爲順州都督
頡利爲右衞大將軍
其先匈奴
薛延陀囘紇以下十五部
總謂敕勒
紇音賢入聲
十五部
名號未詳
音清入聲
砂磧
在開平北
東西千餘里
草木茂盛
多禽獣
匈奴依阻其中
漢武克匈奴
置陰山縣
東漢省入五原
唐天寳元年
復陰山縣
屬甘肅
今朔慶軍
名號未詳
名號未詳
屬北平
案通鑒
此一節以下事實
竝在貞觀四年
范曰先王之制
戎狄荒服
夷不亂華
所以辨族類別内外焉
孔子美齊桓之功曰
微管仲
吾其被髪左衽矣
聖人之懲戎狄如此
太宗旣滅突厥
而引諸戎雑中國
使殊俗醜類與公卿太夫
雑處於朝廷
苟欲冠帶四夷
以夸示天下
而不知亂華亦甚矣
然則中國幾何不胥而爲夷也
是以唐世有戎狄之亂
豈非太宗之所啓乎
林邑遣使入貢
伊吾來降
置伊西州
筌蹄
伊州伊吾郡
西州
交河郡也
高昌王麴文泰入朝
國在西域
音穹入聲
姓也
先是
四夷君長詣闕
請帝爲天可汗
上曰
我爲大唐天子
又下行可汗事乎
羣臣及四夷
皆稱萬歳
自是後璽書賜西北君長
皆稱天可汗
貞觀四年
蔡公如晦卒
上語及必流涕
蔡國
公爵
是歳大有秊
上之初即位也
常與羣臣語及教化
曰大亂之後
其難治乎
魏徴對曰
饑者易爲食
渇者易爲飮
封靖彝曰
三代以還
人漸澆訛
故秦任法律
漢雜覇道
蓋欲化不能
豈能之而不欲邪
徴曰
五帝三王
不易民而化
湯武皆乘大亂之後
身致太平
行帝道而帝
行王道而王
顧所行何如耳
上卒從徴言
元年關中饑
斗米直絹一匹
二年天下蝗
三年大水
上勤而撫之
未嘗嗟怨
至是天下大稔
米斗三四錢
終歳斷死刑
纔十九人
東至于海
南及五嶺
皆外戸不閉
行旅不齎糧
取給於道路焉
上曰
魏徴勸我行仁義
今既效矣
惜不令封靖彝見之
蓋靖彝元年六月死矣
稔曰大有
音皎平聲
薄也
音亦
四𠀋爲匹
音端去聲
通鑒二十九人
見前隋煬帝下
五年
林邑新羅入貢
國在東夷
通鑒
林邑獻五色嬰武
新羅美女三人
魏徴以爲不宜受
上喜
各付使者歸之
黨項内附
開其地爲十六州
西羌別種
党音當去聲
十六州名號未詳
七年春宴玄部門
奏七靖九功舞
徴欲上偃武修文
毎侍宴
見七靖舞
輒俛首不視
七靖舞者
秦王破陣曲也
見九功舞
則諦觀之
王珪罷
徴爲侍中
通鑒注
太宗爲秦王時
破劉武周
軍中相與作秦王破軍樂曲
及卽位
宴會必奏之
以百二十八人
被銀甲
執戟而舞
凡三變
毎變爲四陣
象撃刺往來
後更名七德舞
七德者
蓋取禁暴
戢兵
保大
定功
安民
和衆
豐財之義也
通鑒注
唐功成慶善樂
以兒童六十四人
冠進德冠
紫袴褶
長袖漆髻
屐履而舞
後更號九功舞
九功者
蓋取書九功惟敍之義也
音帝
審也
上親録囚徒
見應死者閔之
縱使歸家
期以來秋就死
仍敕天下死因皆縱遣
至期來詣京師
至是皆如期
自詣朝堂
上皆赦之
凡三百九十人
上奉太上皇
置酒未央宮
上皇命頡利可汗起舞
馮智戴詠詩
笑曰
胡越一家
古未有也
在安西
前漢高帝所置
南蠻酋長
胡謂頡利
越謂智戴
八年
吐蕃遣使入貢
西羌別種
九年
太上皇崩
上皇即位九年而禪位
至是又九年
吐谷渾
先是入寇涼州
以李靖帥諸軍討破之
音率
十年
吐谷渾遣子入侍
治書侍御史權萬紀言
宣饒銀大發
采之歳可得數百萬
上曰
卿未嘗進一賢才
而專言銀利
昔堯舜抵璧於山
投珠於谷
漢之桓靈
乃聚錢爲私藏
卿欲以恒靈俟我耶
黜之
平聲
州屬江東
州屬江西
音底
擲也
音狀
定府兵
凡十道
置府六百三十四
而關内二百六十一
皆隷諸衞及東宮六率
上府兵
凡千二百人
中府千人
下府八百人
三百人爲團
團有校尉
五十人爲隊
隊有正
十人爲火
火有長
毎人兵甲糧装各有數
輸之庫
征行給之
二十爲兵
六十而免
能騎射者爲越騎
其餘爲歩兵
更命統軍別將
爲折衝果毅都尉
毎歳季
各折衝都尉
帥以教戰
當給馬者
官與直
當宿衞者
番上兵部
以遠近給番
遠疎近數
皆一月而更
更定各府兵制
音麗
屬也
左右羽林
左右龍武
左右神武
音庚
下同
通鑒
更命統軍爲折衝都尉
別將爲果毅都尉
十二月
音率
官與價値
令自買馬
上聲
下同
更番宿衞
随遠近以定番上之制
之數
音朔
下同
十三年
夏旱
詔五品以上言事
魏徴言
陛下比貞觀初
漸不克終者十條
上深奬歎
大略
一言
遣使徴求
二言
奢肆思用人力
三言縱欲勞人
四言昵小人疎君子
五言貴異物作無益
六言不輕與賢
而易棄人
七言田獵馳騁
八言外官奏事
顔色不接
九言長傲縱欲
無事興兵
十言關中之民徭役勞弊
以上皆言不如貞觀初
十四年
上詣國子監
親釋奠
是時大徴天下名儒爲學官
數幸國子監
使之講論
學生能明一經已上者
皆得補官
增築學舎千二百閒
增學生滿三千二百六十員
自屯營飛騎
亦給博士授經
有能通經者
聽得貢擧
於是四方學者
雲集京師
乃至高麗
百濟
新羅
高昌
吐蕃諸酋長
亦遣子弟請入國學
升講筵者
至八千餘人
上以師説多門
章句繁雜
命孔穎達
與諸儒定五經疏
謂之正義
卽大學
之上上聲
左右親軍便官
全書注
唐姜行本
爲屯衞將軍
分典飛騎
國在東夷
如字
去聲
高昌王麴文泰
先是多遏絶西域朝貢
及拘留中國人
以侯君集
爲交河大總管
將兵撃之
至是滅高昌
以其地爲西州
高昌所都
十五年
吐蕃求婚
以文成公主嫁之
十七年
鄭公魏徴卒
上曰
以銅爲鏡
可正衣冠
以古爲鏡
可見興替
以人爲鏡
可知得失
徴没朕亡一鏡矣
徴葬
上自製碑書石
鄭國
公爵
音涕
廢也
減也
釋名曰
臣子追述君父功
以書于石曰碑
圖畫功臣長孫無忌
趙軍王孝恭
杜如晦
魏徴
房玄齢
高士廉
尉遅敬靖
李靖
蕭瑀
段志玄
劉弘基
屈突通
殷開山
柴紹
長孫順德
張亮
侯君集
張公謹
程知節
虞世南
劉政會
唐儉
李勣
秦叔寶等
於凌煙閣
音張上聲
太宗再從兄弟
如字
王曰
傳説未遇
而高宗審象以求之
范蠡旣去
而句踐鑄像以訪之
此二者
唯其先後之不同
而其好賢樂善之心則一也
宣帝之麒麟閣
光武之雲臺
太宗之凌煙閣
其圖繪功臣之意
是亦高宗句踐之意歟
太子承乾不才
魏王泰多能有寵
潛有奪嫡之志
侯君集負功怨望
以承乾暗劣欲釁
因勸之反
事覺
廢爲庶人
君集坐誅
泰亦以險詐不立
立晉王治爲太子
太宗第三子
通鑒侯君集之破高昌也
私取其珍寳
爲有司所劾
詔下君集獄
後以中書侍郎岑文本上疏得免
詳見貞觀十四年
太宗第九子
魏徴嘗薦君集
上始疑徴阿黨
又有言徴自録前後諌辭
示起居郎褚遂良
上愈不悦
徴臨終
上面指公主
欲妻其子叔玉
至是停其婚
踣所立碑
案
魏徴嘗薦君集有宰相材
宜委專知諸衞兵馬
國史院官
六典曰
起居郎
掌錄天子之動作法度
以修記事之史
音砌
音朋入聲
仆也
十八年
上親征高麗
先是高麗泉蓋蘇文弑其君
新羅又遣使言
百濟與高麗
連兵謀絶新羅入貢之路
乞兵救援
上遂討之
先如洛陽
高麗君長
或云
泉氏
蓋號
蘇文名也
未詳是否
蓋甘入聲
十九年
上發洛陽至定州
進諸軍
上渡遼水
抜遼東城
降白巌城
攻安市城
大破其救兵於城下
安市城險兵精
堅守不下
議者欲抜烏骨城
渡鴨緑水
直取平壌
覆其本根
則餘可不戰而降
或又謂
親征異於諸將
不可乘危
上以遼左早寒
草枯水凍
士馬難久留
且糧將盡
勅班師
是行抜十城
徙戸口七萬
三大戰
斬首四萬餘級
然戰士死者
幾三千人
戰馬死什七八
不能成功
深悔之
歎曰
魏徴若在
不使我有此行也
命馳驛
祠徴以少牢
復立所製碑
屬河北
卽中山府
音項平聲
下同
已上數城
竝在東夷
出高麗東北
西入于海
城在東夷
高麗所都
之將音漿
還師曰班
名號未詳
通鑒
徙蓋遼巖三州
戸口入中國者七萬人
音機
羊豕也
少去聲
二十年
上如靈州
遣李世勣撃薛延陀
破降之
招諭敕勒諸部
囘紇等十一姓
各遣使歸命
乞置官司
詔曰
朕聊命偏師
逐擒頡利
始弘廟略
已滅延陀
鐵勒百餘萬戸
請爲州郡
混元以降
殊未前聞
宜備禮告廟
仍頒示天下
上爲詩曰
雪恥酬百王
除兇報千古
刻石於靈州
譜系未詳
去聲
西夷別種
太古也
如字
音谷
昔大王岐山之遷
高帝平城之圍
皆夷狄之恥也
今旣皆得而臣之
猶申報於前王矣
二十二年
司空梁公房玄齢卒
上悲不自勝
玄齢佐上定天下
及終相位三十二年
號爲賢相
然無迹可尋
上定禍亂
而房杜不言功
王魏善諌諍
而房杜譲其賢
英衞善將兵
而房杜行其道
理致太平
善歸人主
爲唐宗臣
官
梁國
公爵
音升
玄齡
如晦
王珪
魏徴
英公李勣
衞公李靖
二十三年
上有疾
謂太子曰
李世勣才知有餘
然汝與之無恩
我今黜之
我死用爲僕射親任之
若徘徊顧望
則當殺之耳
乃左遷疊州都督
受詔不至家而去
屬鞏昌
上崩
在位二十四年
改元者一
曰貞觀
卽位二年丁亥
改元
上雖以武功定禍亂
終以文靖綏海内
常自以驕侈爲懼
嘗曰
人主惟一心
攻之者衆
或以勇力
或以辯口
或以諂諛
或以姦詐
或以嗜欲
輻湊各救自售
人主少懈而受其一
則危亡随之
此其所以難也
嘗問侍臣
創業守成孰難
玄齢曰
草昧之初
羣雄竝起
角力而後臣之
創業難矣
魏徴曰
自古帝王
莫不得之於艱難
失之於安逸
守成難矣
上曰
玄齢與吾共取天下
出百死得一生
故知創業之難
徴與吾共安天下
常恐驕奢生於富貴
禍亂生於所忽
故知守成之難
然創業之難往矣
守成之難
方與諸公愼之
音授
自媒曰售
草而不齊
昧而不明
言隋末之亂也
角競勇力
自知神采爲臣下所畏
常温顔接羣臣
導人使諌
賞諌者以來之
惟末年東征之役
褚遂良嘗諌不聽
太子立
是爲高宗皇帝
去聲
東征高麗
高宗皇帝
名治
母長孫皇后
承乾廢
長孫無忌
力勸太宗立治
在東宮七年
太宗嘗作帝範十二篇以賜
曰脩身治國盡在其中
一旦不諱
更無言矣
至是即位
長孫無忌褚遂良
受先帝遺詔輔政
以李勣爲左僕射
尋爲司空
無忌妹
君體
建親
求賢
審官
納諫
去讒
戒盈
崇儉
賞罰
務農
閲武
崇文
之治去聲
通鑒
作備
永徽五年
以太宗才人武氏爲昭儀
才人
昭儀皆女官名
通鑒注
昭儀昭顯其儀
示隆重也
六年
上欲廢皇后王氏
立武昭儀爲后
許敬宗
李義府贊之
褚遂良不可
以問李勣
勣曰
此陛下家事
何必更問外人
事遂決
音庚
范曰
高宗欲廢立
而猶難於顧命大臣
取決於李勣之一言
勣若以爲不可
則武氏必不立矣
勣非惟不諫
又勧成之
孽后之立
無忌遂良之死
唐室中絶
皆勣之由
其禍豈不愽哉
太宗以勣爲忠
託以孤幼
而其大節如此
書曰
知人則哲
惟帝其難之
信哉
褚遂良貶
義府參知政事
義府貌若温恭
與人嬉怡
而狡險忌克
人謂笑中有刀
柔而害物
謂之李猫
黜爲潭州都督
官掌陪貳宰司
參預朝政
狡狂也
猾也
謂畏忌憎惡
謂好勝殘害
左氏傳
今其言多忌克
武后以長孫無忌不助己
深怨之
顯慶四年
削無忌官黔州安置
遂良先一年卒
至是無忌與初議者柳奭韓瑗
皆被殺
音紀
通鑒
英徽五年由有廢立之志
又畏大臣不從
乃與昭儀幸無忌第
酬飮極歡
拜無忌寵姬子三人爲大夫
仍載金寳繪錦十車
以賜無忌
上因從容言皇后無子
以諷無忌
無忌對以他言
竟不順旨
上及昭儀皆不悦而罷
屬川南
今紹慶府
先霰
乾封元年
上封泰山
至亳州
尊老君爲太上玄元皇帝
屬河南
卽譙郡
卽老子
以李勣爲遼東大總管
伐高麗
總章元年李勣抜平壤
降其王
高麗悉平
置安東都護府
上元元年
帝稱天皇
后稱天后
初帝以賤妾子忠爲太子
武后廢之
立后之子弘
弘仁孝
中外屬心
忤后意
鴆之立其次
曰賢
又以事廢之
而立其次哲
音燭
上在位改元者十三
曰永徽
顯慶
龍朔
麟靖
乾封
總章
咸亨
上元
儀鳳
永隆
開耀
永淳
弘道
凡三十四年
而政在中宮者三十年矣
自褚遂良等死後
羣臣無敢諌者
李善感嘗因事一諌
人以爲鳳鳴朝陽
上崩
太子哲即位
是爲中宗皇帝
皇后武氏
通鑒
永淳元年
上旣封泰山
欲偏五嶽
善感諫曰
陛下封泰山
告太平致羣瑞
與三皇五帝比隆矣
數年菽粟不稔
餓莩相望
四夷交侵
兵車歳駕
陛下宜恭黙思道
以禳災譴
乃更廣營宮室
勞役不休
天下莫不失望
臣忝備國家耳目
竊以此爲憂
上優容之
山東曰朝陽
詩鳳凰鳴矣
于彼高岡
梧桐生矣
于彼朝陽
中宗皇帝
初名顯
改名哲
既即位
立韋妃爲后
改元曰嗣聖
明年
武后廢帝爲廬陵王
而立其弟旦
旦擁虡器者七年
改元曰垂拱
曰永昌
太后廢旦爲皇嗣
而稱帝
是爲則天武氏
國在吉安
不得有爲
徒尸虛位
贊曰
小雅曰
赫赫宗周
襃姒滅之
此周幽王之詩也
是時幽王雖亡
而太子宜臼立
是爲平王
而詩人乃言滅之者
以爲文武之業於是蕩盡
東周雖在
不能復興矣
其曰滅者
甚疾之之辭也
武氏之亂
唐之宗室滅殺殆盡
其賢士大夫
不免者十八九
以太宗之治
其遺德餘烈
在人者未遠
而幾於遂絶
其爲惡
豈一襃姒之比耶
以太宗之明
昧於知子
廢立之際不能自決
卒付昬童
高宗溺愛袵席
不戒履霜之漸
而毒流天下
貽禍邦家
嗚呼父子夫婦之閒
可謂難哉
可不慎哉
則天武氏故荊州都督武士彠之女也
太原人
年十四
太宗聞其美
召入後宮
以貞觀十一年
爲才人
時天下歌曲名娬媚娘
已成讖
貞觀末
太白屢晝見
太史占云
女主昌
又傳秘記
唐三世後
女主武王代有天下
太宗惡之
嘗與羣臣宴
令各言小名
武衞將軍李君羨
官稱封邑
皆有武字
而小名五娘
太宗愕曰
何物女子
乃爾健邪
或奏
君羨謀不軌
遂誅之
密問太史李淳風
對曰
臣仰觀天象
俯察暦數
其人已在陛下宮中
不過三十年
當王天下
殺唐子孫殆盡
其兆已成矣
太宗崩
才人年二十四矣
爲尼
高宗幸寺
見之而泣
時王皇后
與蕭淑妃爭寵
密令長髪
勸高宗納之
既入
而后與淑妃皆失寵
武氏年三十二
遂自昭儀爲后
王蕭皆爲所殺
贈父士彠周國公
尋加贈太原王
高宗苦風眩
不能視百司奏事
或使皇后決之
后性明敏
渉獵文史
處事皆稱旨
由是委以政事
權與人主侔
人謂之二聖
在高宗之世
后自殺子弘
廢子賢
高宗既崩
子哲即位
廢爲廬陵王
而立子旦
后臨朝稱制
立武氏七廟
音央入聲
音武
之見音現
音瞻
去聲
下同
通鑒
左武衞將軍
武連縣公
武安李君羨
之王去聲
音張上聲
之爲去聲
謂若渉水獵獸
歴覧雖多
不專精也
去聲
太祖
三昭
三穆
英公李敬業起兵討之
檄曰
一抔之土未乾
六尺之孤安在
又曰
試觀今日之域中
竟是誰家之天下
太后遣將撃殺之
越王貞又擧兵匡復
不克而死
太后遂大殺唐宗室
自名曌
稱皇帝
國號周
以旦爲皇嗣
改姓武
時曌年六十七矣
初寵僧懷義
後寵張易之
張昌宗
兄弟居中用事
易之五郎
昌宗六郎
佞者曰
人言六郎似蓮花
吾謂蓮花似六郎耳
曌知人心不服
且内行不正
畏人議己
盛開告密之門
用酷吏侯思止
索元禮
周興
來俊臣
吉頊等
鍛錬羅織
率以反逆誣人
誅殺不可勝紀
用此拑制天下
然有權數善用人
賢才亦樂爲之用
徐有功仁恕執法
曌毎屈意從之
將相多得人
魏元忠
婁師靖
狄仁傑
姚元崇
皆名相
宗璟亦顯於朝
師靖寛厚清愼
犯而不挍
弟除代州刺史
師靖謂
兄弟榮寵過盛
人所疾也
何以自免
弟曰
自今人雖唾其面
拭之而已
師靖愀然曰
此所以爲吾憂也
人唾汝面
怒汝也
而拭之
則逆其意而重其怒矣
唾不拭自乾
當笑而受之耳
師靖毎薦仁傑
而仁傑毎毀師德
曌語仁傑曰
朕用卿
師德所薦也
仁傑退而歎曰
婁公盛德
我爲所容久矣
武承嗣三思
營求爲太子
仁桀從容言於曌曰
太宗櫛風沐雨
親冒鋒鏑以定天下
傳之子孫
太帝以二子托陛下
今乃欲移之他族
無乃非天意乎
姑姪與母子孰親
陛下立子
則千秋萬歳後
配食太廟
立姪
則未聞姪爲天子而祔姑於廟者也
曌稍悟
已而又力勸之
遂自房州召廬陵王還都
立爲皇太子
以子旦爲相王
仁桀最見信重
好面折廷爭
曌常屈從
稱爲國老而不名
仁桀卒
曌泣歎
元行沖博學多通
仁傑重之
行沖多規諌
曰明公之門珍味多矣
請備藥物之末
仁傑笑曰
吾藥籠中物
何可一日無也
姚元崇等數十人
皆仁傑所薦
或曰
天下桃李
悉在公門矣
仁傑曰
薦賢爲國非爲私也
曌嘗問仁傑
欲得一佳士用之
仁傑曰
有張柬之者
雖老宰相才也
後竟用柬之爲相
曌寢疾甚
柬之與崔玄暉
敬暉
桓彦範
袁恕己
率羽林將軍李多祚等
擧兵討内亂
迎太子於東宮
斬關入
斬易之昌宗於廡下
遷曌於上陽宮
上尊號曰則天大聖皇帝
是冬殂
年八十二
易唐爲周者十有六年
改元者十
曰天授
如意
長壽
延載
曰萬歳通天
曰神功
聖暦
久視
大足
長安
英國
公爵
姓名
勣孫
震子
勣死
敬業嗣爵
高宗之葬未久
乾音干
下同
子哲旣立而廢
周禮疏云
六尺年十五也
李孝逸
高宗弟
音伏
音照
沙門曰僧
梵云僧伽
去聲
下竝同
各切
姓也
威虐逼脅
酷烈如爐
鍛音端去聲
羅網無辜
織成罪狀
音升
脅持
之四爲字
竝去聲
音影
音他去聲
口液也
音悄
容色變也
去聲
三去聲
武姓
承嗣名
三思字
則天姪也
音瑧入聲
梳也
高宗
哲
旦
音𨳫
合祭曰祔
屬河南
之相去聲
去聲
諍同
力董切
竹器
音𥳑
暉
通鑒作幃
音偉
己音紀
在東都禁苑之東
接皇城之西北
之上上聲
臨朝凡二十二年
案
通鑒則天旣殂
遺制去帝號而稱后
案前紀年
當作十四
詳見本文
四字年號
胡曰武氏之禍
古所未有也
張柬之諸人
第知反廢主
而不能以大義處非常之變
爲唐室討罪人也
武后以太宗才人
蠱惑嗣帝
一罪也
戕殺主母皇后
二罪也
黜中宗
幽而奪之
三罪也
殺君之子二人
四罪也
自立爲帝
五罪也
廢唐宗廟
六罪也
誅鋤宗室殆盡
七罪也
穢德彰聞
八罪也
尊用酷吏
毒痡四海
九罪也
兵旣入宮
當先奉太子復位
旣以武氏至唐太廟
數其九罪
稱高祖太宗之命
廢爲庶人而賜之死
中宗不得與焉
又取武姓王侯嘗用事
肆虐于唐之人者
盡戮之
然後足以慰在天之靈
雪臣民之憤
而天地之常經立矣
惟其不能
是以不旋踵
韋氏肆行
無所忌憚
意可以爲常事也
惜哉
長安之五年
帝復位
號唐
帝即位二月而被廈廢
居均州者一年
居房州者十三年
還爲太子者又八年
而後反正
韋氏復爲皇后
上在房陵
毎欲自殺
后毎止之
上與私誓
異事幸復見天日
惟所欲不禁
至是毎臨朝
后必施帷幔坐殿上
預聞朝政
如武氏在高宗之世
上女安樂公主
適武三思之子
三思以是得入宮禁
通於韋后
后與三思雙陸
而上爲點籌
上遂與三思圖議政事
張柬之等皆受制
五人皆賜王爵而罷政
已而遠貶殺之
安樂公主等依勢用事
請謁受賕
降墨敕除官
斜封付中書
時謂之斜封官
凡數千人
人有上言
皇后淫亂
上面詰之
其人抗言不撓
中書令宗楚客
矯制撲殺之
上意怏怏
后及其黨始懼
馬秦客
楊均
皆幸於后
恐事泄
安樂公主亦欲后臨朝
以己爲皇太女
乃相與謀
於餅餤中進毒
上復位改元者二
曰神龍
景龍
景龍四年而遇弑
立温王重茂后攝政
相王子隆基
起兵討亂
斬后及安樂公主
并其黨皆誅之
廢重茂
奉相王立之
是爲睿宗皇帝
之復
之復
竝音伏
屬河南
復帝位
郡名
卽房州
邑屬環州
崇訓
擲骰愽采
之爲去聲
張柬之
崔玄暉
敬暉
桓彦範
袁恕己
皆前平武氏亂者
通鑒
神龍元年
武三思與韋后
日夜譖暉等
恃功專權
將不利社稷
因爲畫策
不若封暉等爲王
罷其政
外不失尊功臣
内實奪之權
上以爲然
以敬暉爲平陽王
彦範爲扶陽王
柬之爲漢軍王
恕己爲南陽王
玄暉爲愽陵王
罷知政事
二年
又使鄭愔告暉等
與王同皎嘗坐謀殺三思
廢皇后之事者通謀
貶暉崖州司馬
彦範瀧州司馬
柬之新州司馬
恕己竇州司馬
玄暉白州司馬
是秋
三思陰令人疏皇后穢行
榜於天津橋
請加廢黜
上怒
命覈其事
奏言
敬暉等使人爲之
上乃長流暉於橘州
彦範瀼州
柬之瀧州
恕己環州
玄暉右州
已而三思尋矯制殺之
詔敕
之上上聲
屈也
宗姓
楚客名
馬姓
秦客名
音紀
餤音淡
麪食
通鑒
中宗在位凡六年
中宗第四子
睿宗皇帝
名旦
初高宗崩
中宗廢
武氏立旦
爲帝者七年矣
而廢爲周皇嗣者九年
改封相王者十年
至是復爲帝
立隆基爲太子
宋璟姚元之爲政
二人協心革弊政
進忠良退不肖
賞罰盡公
請託不行
紀綱脩擧
當時翕然
貶祝欽明等
欽明嘗爲八風舞
人曰五經掃地矣
筌蹄
欽明時爲國子祭酒
因飮宴而舞
轉目搖頭以象八方之風
五經掃地
言爲五經之辱也
帝妹太平公主
於誅二張誅韋氏時皆有力
既屢立大功勢尊重
上嘗與議政
權傾人主
其門如市
憚太子英武
欲易之
頼韋安石
宋璟
張説
姚元之等
感悟上意
政事皆取太子處分
上自復爲帝
改元者二
曰景雲
太極
至是三年
自稱太上皇
傳位於太子
是爲玄宗明皇帝
易之
昌宗
通鑒作益
音亦
音悦
處音杵
分音墳去聲
通鑒注
處制也
定也
分所當然也
案
紀年
又改延和改先天
玄宗明皇帝
名隆基
初爲臨淄王
韋氏之亂
陰聚才勇之士
密謀匡復
太宗初選驍勇爲百騎
武后増爲千騎
隷左右羽林
中宗謂之萬騎
置使領之
隆基皆厚結其豪傑
卒誅韋氏奉睿宗
封爲平王
睿宗將建儲嫡
長子成器
以平王有功力譲之
遂爲太子
尋受禪
去聲
音漿
建立儲太子也
開元元年
高力士爲右監門將軍
知内侍省事
初太宗定制
内侍省不置三品官
黄衣廩食
守門傳命而已
至是除三品將軍者寖多
宦官增至三千人
内侍之盛始此
宦官
宦官不得置爲三品官
姚崇爲紫微令
卽元之
避開元尊號
改名崇
玄宗改中書省曰紫微省
令中書令也
二年
以太常不應併典俗樂
置左右教坊
謂之皇帝梨園弟子
侏優雑伎
以中官爲之使
自是不隷太常
初隋有法曲
其聲清而近雅
明皇愛之
選坐部伎子弟三百
教於梨園
號皇帝梨園弟子
胡曰
玄宗謂太常不應典倡優伎是也
而更置坊監
盛女工以實之
此則煬帝之爲也
焚珠玉錦綉於殿前
通鑒
上以風俗奢靡制
乘輿服御
金銀器玩
宜令有司銷毀
以供軍國之用
其珠玉錦綉
焚於殿前
后妃以下
皆毋得服珠玉錦綉
其織成錦綉
聽染爲皁
自今天下
更毋得采珠玉
織錦綉等物
違者杖一百
罷兩京織錦坊
司馬溫公曰
明皇始欲爲治
能自刻厲節儉
如此
晩節猶以奢敗
甚哉奢靡之易以溺人也
詩曰
靡不有初
鮮克有終
可不慎歟
作興慶宮
置楼
西曰花萼相輝
南曰勤政務本
宋王成器等宅環其側
萼花跗承花者也
花萼相輝
取詩棠棣之華
萼不韡韡燕飮兄弟之意
以名樓也
三年
盧懷愼爲黄門監
懷愼清謹儉素
妻子不免饑寒
所居不蔽風雨
姚崇嘗謁告十餘日
政事委積
懷愼不能決
崇出
須臾裁決盡
顧謂齊澣曰
我爲相何如
澣曰
可謂救時之相
懷愼知才不及
毎事推崇
時謂之伴食宰相
開元元年
改門下省爲黄門省
侍中爲監
請休告歸
紫微舍人
音智
音退平聲
四年
姚崇罷
宋璟爲黄門監
璟爲相
務擇人
百官各得其職
好犯顔正諫
上甚敬憚之
璟與姚崇相繼爲政
崇善應變
璟善守文
志操不同
然協心輔佐
使賦役寛平
刑罰清省
百姓富庶
唐世賢相
前稱房杜
後稱姚宋
佗莫得比
二人毎進見
上輒爲之起
去則臨軒送之
八年
宋璟罷
以禁惡錢雑以鉛鐵
而盗鑄者怨嗟而罷
九年
宇文融言
天下戸口逃移
巧僞甚衆
請加檢括
同平章事源乾曜贊成之
以融爲勸農使
奏置勸農判官十人
分行天下
競爲刻急
州縣承風勞擾
百姓苦之
同三品張説
建議召募壯士
旬日得精兵十三萬
分隷諸衞
更番上下
兵農之分始此
檢校
括結
使各附籍土著當差
太宗時
僕射李靖以疾辭
詔
疾小瘳
三兩日一至中書門下
平章事
同平章事之名始此
官掌覈田
太宗時
李勣以太子詹事同中書門下三品
謂同侍中中書令也
同三品之名始此
音庚
下同
竝上聲
分次更替
上謂宿衞
下謂歸家
十三年
更命長從宿衞爲彍騎
彍音雀
彍張弩也
府兵法壊
張説請募兵宿衞
更號彍騎
二十一年
韓休同平章事
休爲人峭直
上或宴遊小過
輒謂左右曰
韓休知否
言終諌疏已至
左右曰
休爲相
陛下殊痩於舊
上歎曰
吾雖瘠
天下肥矣
休罷
張九齢繼之
通鑒注
峭挾也
韓休以與蕭嵩不協而罷
二十二年
九齢爲中書令
李林甫同三品
林甫柔佞多狡數
深結宦官及妃嬪家
伺上動靜
無不知之
由是毎奏對
常稱旨
狡猾術數
去聲
呂曰
商鞅見孝公
初説以帝
中説以王
終説以覇
期於必售而後已
此世之君子
所以賤其挾術用數也
雖然
鞅之術數
不過雑陳其説
秦孝公自擇而用之
非有大姦大狡之計
以取必於其君也
若林甫
可謂大姦大狡者矣
觀其深結宦官妃嬪
伺上動靜
無不知者
由是毎奏稱旨
以至爲相
此則商鞅之所不爲也
而林甫爲之
益可賤也已
二十四年
幽州節度使張守珪
執敗軍將安祿山送京師
張九齢批曰
守珪軍令若行
祿山不宜免死
上惜其才勇赦之
九齢力爭曰
祿山有反相
不誅必爲後患
上曰
卿勿以王夷甫識石勒
枉害忠良
竟不誅
祿山本營州雑胡也
初名阿犖山
母再適安氏
故冒其姓
部落破散逃來
狡黠爲守珪所愛
又有史窣干者
與祿山同里閈
亦驍勇
守珪遣入奏事
上賜名思明
官掌備邊撫綏夷狄
太宗詔以宗室勛舊爲之
非有大故
貽厥子孫
無惑黜免
案
通鑒
守珪使祿山討奚契丹叛者
祿山恃勇輕進
爲虜所敗
守珪奏請斬之
諍同
去聲
見晉懐帝下
胡曰
祿山敗軍
其罪應誅
九齡直以爭論
其理自勝
乃言未來之事
斷其後患
是故玄宗拒之
蘇子曰
祿山有死罪
明皇不能案法行辟
而以王夷甫識石勒爲言
是謂保養姦邪
愎違忠諫
安得爲盛德邪
屬遼西
突厥所謂鬭戰神者
犖呂角切
新舊書
阿皆作軋
祿山本姓康
母阿史德
爲覡居厥中
禱子軋犖山
及生有光
照弩旁
野獸盡鳴
望氣者言其祥
范陽節度使張仁愿
探盧帳欲盡殺之
匿而免
母以神所命
遂字軋犖山
音轄
慧也
之爲去聲
音損入聲
音汗
里門曰閈
千秋節
羣臣皆獻寶鏡
九齢述前世興廢
爲千秋金鑑録五巻上之
玄宗生日
通鑒
開元十七年
八月
癸亥
上以生日宴百官於花萼樓下
丞相表請
以毎歳八月五日
爲千秋節
布於天下
咸令宴樂
上聲
九齢罷
李林甫兼中書令
上在位久
漸肆奢欲
林甫遂得專政
通鑒
初上欲以林甫爲相
問於九齡
對曰
宰相繫國安危
陛下相林甫
臣恐異日爲社稷之憂
上不從
林甫疾之
時上漸奢欲
九齡力爭
上不悦
林甫巧伺上意
日思所以中傷之
至是以所善嚴挺之爲罪人請屬
上以九齡爲阿黨
罷政
事詳見玄宗開元二十四年
二十六年
立忠王爲太子
玄宗第三子
二十九年
以安祿山爲營州都督
祿山傾巧善事人
上左右至平盧
皆厚賂
歸譽之
上益以爲賢
城在漁陽
一説盧當作虜
漁陽縣有平虜渠
卽其地
未詳是否
天寶元年
以祿山爲平盧節度使
二年
祿山入朝
三年
改年曰載
以祿山兼范陽節度使
汾州號爲范陽節度使
四載
以楊大眞爲貴妃
故蜀州司戸玄琰女也
爲上子壽王妃十年矣
上見其美
令自以其意乞爲女官
且爲壽王別娶
而後納之
遂專寵
屬四川
今崇慶州
官掌佐部
名瑁
平聲
之爲去聲
六載
以祿山兼御史大夫
祿山請爲楊貴妃兒
九載
賜祿山爵東平郡王
兼河北道採訪處置使
祿山入朝
楊釗兄弟姉妹
皆往戲水迎之
釗貴妃之從祖兄也
得出入禁中
先是判度支屢奏
帑藏充牣
上帥羣臣觀之
由是視金帛如糞土
賞賜無限
賜釗名國忠
音杵
音羲
同曾祖之兄
從去聲
音堂入聲
金帛舍
帑湯上聲
藏音狀
音刃
滿也
音率
十載
爲安祿山起第
窮極華麗
上曰遣諸楊與之游
祿山體肥大
上嘗指其腹曰
此胡腹中何所有
對曰
有赤心耳
祿山入禁中
先拜貴妃
上問其故
曰
胡人先母而後父
祿山生日
賜予甚厚
後三日召入
貴妃以錦綉爲大襁褓
使宮人以綵輿舁之
上聞歡笑問故
左右以貴妃洗祿兒對
上賜妃浴兒金銀錢
盡歡而罷
自是出入宮掖
通宵不出
頗有醜聲聞于外
上亦不疑
又以祿山兼河東節度使
李林甫與祿山語
毎揣知其情先言之
祿山驚服
毎見盛冬必汗
謂林甫爲十郎
既歸范陽
其下自長安歸
必問十郎何言
得美言則喜
或但云語安大夫
須好點檢
即曰
噫我死矣
之爲去聲
與同
音余
對擧
之語去聲
下同
如字
因林甫須好點檢之語
而慮得罪以死
十一載
李林甫卒
林甫媚事上左右
迎合上意以固寵
杜絶言路
掩蔽聰明
嘗語諸御史曰
不見立仗馬乎
一鳴輒斥去
妬賢嫉能
排抑勝己
性陰險
人以爲口有蜜腹有劍
毎夜獨坐偃月堂
有所深思
明日必有誅殺
屢起大獄
自太子以下皆畏之
在相位十九年
養成天下之亂
而上不悟
然祿山畏林甫術數
故終其世未敢反
是歳國忠爲相
言祿山必反
且曰
試召必不來
列馬以爲儀杖
音紀
十三載
祿山聞召即至
上由是不信國忠之言
加祿山左僕射而歸
十四載
祿山請以蕃將代漢將
上猶不疑
表請獻馬三千匹
毎匹二人執鞚
二十二將部送河南
上始疑之
遣使止其獻
祿山踞床不拜
曰馬不獻亦可
十月當詣京師
使還亦無表
是冬祿山遂反
發所部兵及奚契丹
凡十五萬
發范陽引而南
歩騎精鋭
煙塵千里
時承平久
百姓不識兵革
州縣皆望風瓦解
進陥東京
胡人爲將
漢人爲將
音控
馬勒
匈奴別種
東胡種
元魏時自號
契音乞
解音佳上聲
言自解散也
洛陽
平原太守顔眞卿
起兵討賊
上始聞河北從賊
歎曰
二十四郡
曾無一人義士邪
及眞卿奏至
大喜曰
朕不識眞卿何狀
乃能如此
郡屬山東
今德州
河北一道領郡二十有四
音層
不料之辭
林曰
燕伐齊
齊七十餘城
皆爲燕有
初未聞忠臣義士
有發憤之氣也
及王燭絶肮而死
義不北面於燕
然後齊士靡然從之
七十餘城復爲齊有
蓋天下之人
豈無忠義之心
苟其艱難之際
有一爲唱
則聞風之人
孰不從之者
在天寳末
祿山煽亂
河北二十四郡
莫不失守
及眞卿首
唱忠義
而諸郡由是多應
然則唐室中興
雖郭子儀李光弼之功
而其實則眞卿爲之唱也
常山太守顔杲卿
起兵討賊
河北諸郡皆應之
眞卿從兄
十五載
安祿山僭號稱大燕皇帝
賊將史思明
陥常山
執顔杲卿送洛陽
祿山數其反己
杲卿曰
我爲國討賊
恨不斬汝
何謂反也
臊羯狗
何不速殺我
祿山大怒
縛而咼之
比死罵不絶口
祿山有我奏汝爲判官
超至太守之語
音紀
去聲
音騷
腥也
音寡
剔肉至其骨也
音鼻
眞源令張巡
帥吏民哭於玄元皇帝廟
起兵於雍丘討賊
邑屬譙郡
音率
朔方節度使郭子儀
河北節度使李光弼
與賊將史思明戰
大破之
首復河北數郡
副元帥哥舒翰
與賊戰大敗
麾下執翰降賊
賊遂入關
上出奔
次于馬嵬
將士飢疲皆憤怒
殺楊國忠等
及逼上縊殺貴妃
然後發
父老遮道請留
上命太子慰撫之
父老擁太子馬
不復得行
使皇孫俶白上
上曰
天也
使喩太子曰
汝勉之
西北諸胡
吾撫之素厚
汝必得其力
且宣旨欲傳位
太子至平涼
朔方留後杜鴻漸
迎入靈武
請遵馬嵬之命
牋五上
乃許
尊上爲上皇天帝
上在位四十五年
改元者三
曰先天
開元
天寶
太子立
是爲肅宗皇帝
音伏
複姓
藩將火拔
歸仁等
驛在咸陽西
嵬五灰切
音充入聲
官名
猶畱守也
郡名
卽靈州
謂宣旨欲傅位之命
之上上聲
肅宗皇帝
初名璵
改名亨
自忠王爲太子
二十年
而遇祿山之亂
至是即位
京兆李泌
自幼以才敏聞
上在東宮
嘗與泌爲布衣交
遣使召之
謁見於靈武
事無大小與之謀
上皇至成都
遣冊寶如靈武
音余
音祕
又音苾
音現
玉册傅國寳
遣使徴兵於囘紇
招討節度使房琯
與賊戰于陳濤邪
琯用車戰大敗
陳濤邪地在咸陽
邪音耶
至靖二載
安慶緒殺祿山
祿山自起兵以來目昏
至是不復見物
又病疽躁暴
欲以嬖妾子代慶緒爲嗣
慶緒使人弑之
而自立
祿山僭號僅一年餘
祿山子
慶恩
上至鳳翔
囘紇遣子葉護
將精兵四千人至
天下兵馬都元帥廣平王俶
副元帥郭子儀
將朔方等軍
及囘紇西域之衆
發鳳翔至長安撃賊
賊大潰
大軍入西京
俶留鎭撫三日
引軍東出至洛陽
與囘紇夾撃
賊大敗
遂復東京
安慶緒走保鄴
府屬陝西
卽扶風郡
音攝
郡屬河東
今廣平府
長安
音伏
音奏
賊將尹子奇陥睢陽
張巡許遠死之
巡先守雍丘
移軍寧陵
屢破賊
既而入睢陽
與遠共守屢卻賊
食盡
或欲棄城
巡遠謀曰
睢陽江淮之保障
若棄之
賊必長驅
是無江淮也
不如堅守以待救
食茶紙
盡
遂食馬
馬盡
羅雀掘鼠
雀鼠又盡
巡殺愛妾以食士
四萬人僅餘四百
終無叛者
賊登城
將士困病不能戰
巡西向再拜曰
臣力竭矣
生既無以報陛下
死當爲厲鬼以殺賊
城遂陥
巡遠被執
南霽雲
雷萬春等
三十六人
皆被殺
郡屬歸德
筌蹄云
茶與紙
之食音嗣
烈也
猛也
皆巡將
林曰事父母能竭其力
事君能致其身
舜之完廩
捐階而無怨
斯可謂能竭其力
張巡守睢陽
至於殺妾以食士
斯可謂能致其身
上皇發蜀郡還西京
乾元元年
命郭子儀等九節度
討安慶緒
是歳復改載爲年
朔方郭子儀
淮西魯靈
興平李渙
滑濮許叔冀
鎭西北庭李嗣業
鄭蔡李廣深
河南崔光遠
河東李光弼
澤路王思禮
二年
史思明引兵救慶緒
九節度之兵潰于鄴
思明殺慶緒
還范陽僭號
仍稱大燕皇帝
李光弼代郭子儀
爲朔方節度使兵馬元帥
光弼號令嚴整
始至
號令一施
士卒壁壘
旗幟精明皆變
與史思明戰屢敗之
通鑒作彩
音拜
上元元年
太僕李輔國
遷上皇於西内
上皇愛興慶宮
自蜀歸即居之
多御樓
父老過者
往往瞻拜呼萬歳
上皇常於樓下賜以酒食
又嘗召將軍郭英乂等
上樓賜宴
輔國言
上皇居興慶
日與外人交通
陳玄禮高力士謀不利於上
數啓上遷之
不許
乗上不豫
率衆劫遷
上皇日以不懌
因不茹葷
辟穀
寖以成疾
西苑内
天子所臨曰御
音嗣
音刈
之上上聲
音朔
音薫
禮韻曰
辛菜
世俗云肉食
二年
史朝義殺史思明
思明愛少子而惡朝義
因其敗軍欲斬之
朝義使人射殺思明
而自立
思明子
朝清
駱悦
音石
劉曰
夫祿山思明
狡黠有餘矣
叛而僭稱
坐席未暖
而刃及于腹
矢及于臂
縊及于頸
天之報施亦明矣
速矣
不可逭矣
而亂臣賊子
肩相摩
足相躡也
夫豈不鑒往轍乎
李光弼爲大尉
統八道行營
鎭臨淮
卽前九節度
而光弼代子儀兼朔方節度
故云八道行營
郡屬淮西
今泗州
寶應元年
郭子儀知諸道節度行營
兼興平定國等軍副元帥
復入朔方
屬陝西
今興平縣
卽馬翊郡
屬上
二十字爲一句
上皇崩於西内
傳位後七年也
壽七十八
上寢疾
聞上皇登遐
轉劇遂崩
在位七年
改元者四
曰至德
乾元
上元
寶應
初張皇后與李輔國相表裡
專權用事
晩更有隙
上疾篤
后召太子謂曰
輔國久典禁兵
陰謀作亂
不可不誅
太子恐震驚上體不可
輔國聞其謀
上崩
殺后而後引太子立之
是爲代宗皇帝
天子崩曰登遐
音庚
代宗皇帝
初名俶
封廣平王
爲元帥定兩京
封楚王
改成王
已而爲太子
改名豫
至是即位
誅李輔國
以雍王适爲天下兵馬元帥
率緒將及囘紇援兵
討史朝義
大敗之
賊將李懷仙
斬朝義以降
以賊將張志忠鎭成德軍
賜姓名李寶臣
薛崇鎭相衞邢洺貝磁等州
田承嗣鎭魏博德滄瀛等州
李懷仙鎭仙盧龍
朝廷厭苦兵革
苟冀無事
因而授之
諸鎭自爲自黨援
河朔敢抗朝命始此
長安
洛陽
去聲
音拜
常山號爲成德軍
節度鎭恆趙深定易等州
磁音茲
屬河東
卽魏郡
屬山東
今愽興
屬山東
屬河東
屬河東
卽河閒
幽州號盧龍
節度鎭幽𣵠營莫平薊嬀檀等州
希也
望也
北也
通鑒注
自安史之亂
粛宗幸長安
分河北之地
付授叛將
後遂效戰國
肱髀相依
以土地傳子孫
謂之藩鎭
廣靖元年
吐蕃入寇
上出奔陝州
吐蕃入長安
關内副元帥郭子儀撃之
吐蕃遁去
二年
流宦者程元振
元振初附李輔國
輔國死
元振專權
自恣尤甚
忌諸將有大功者
皆欲害之
吐蕃入
元振掩蔽不以時奏
致上狼狽
中外切齒
至是流溱州
銜怒元振
在西南夷
臨淮王李光弼卒
上之幸陝
光弼不至
上撫之加厚
素與子儀齊名
及在徐州
擁兵不朝
麾下諸大將不復尊畏
光弼愧恨
成疾而死
永泰元年
平盧將李懷玉
逐節度使侯希逸
而自知留後
詔因而援之
賜名正己
自掌其鎭之事
因使懷玉爲平盧節度使
後凡領詔
因以領鎭
因授之
皆倣此
叛將僕固懷恩
誘囘紇吐蕃入寇
召郭子儀
屯涇陽
懷恩道死
二虜爭長不睦
子儀遣人説囘紇
欲共撃吐蕃
先是懷恩欺囘紇
謂子儀已死
使至
囘紇不信曰
郭公在可得見乎
使還報
子儀與數騎出
使人傳呼曰
令公來
囘紇大驚
藥葛羅執弓矢立陣前
子儀免冑釋甲而進
諸酋長相顧曰
是也
皆下馬羅拜
子儀亦下馬
執手與之語
取酒相與誓約而還
吐蕃聞之夜遁
諸軍與囘紇共追
大破之
覆姓
名
初爲朔方節度使
曾與李光弼
復東京
平河北
恃功驕騫
遂内樹四帥
外交囘紇而叛
縣屬安西
囘紇
吐蕃
音張上聲
下同
牙將李光瓚
去聲
下同
去聲
子儀時爲中書令
故號曰令公
囘紇帥
音宙
兜䥐
通鑒
子儀讓曰
汝囘紇
有大功於唐
唐之報汝亦不薄
奈何負約
棄前功結怨仇
背恩德助叛臣
何其愚也
今吾挺身聽汝殺我藥葛羅曰
懷音欺我言
天可汗已晏駕
令公亦捐館
天下無主
是以敢來
吾爲懷恩所誤
負公誠深
今請爲公盡力以謝過
遂與師衆攻吐蕃
大破之
三年
幽州將朱希彩
殺李懷仙
詔因以希彩領鎭
卽盧龍節度使
李懷仙所鎭
大暦五年
誅宦者魚朝恩
朝恩在肅宗時
嘗爲觀軍容使
軍容之名始此
九節度相州之敗其時也
至廣靖初
爲天下觀軍容宣慰處置使
專總禁兵
勢傾朝野
大暦初
判國子監
升座講鼎覆餗
以譏宰相
王瑨怒
元載怡然
朝恩曰
怒者常情
笑者不可測也
朝政有不預者
輒怒曰
天下事有不由我者邪
上聞之不懌
載乗閒奏其專恣不軌
遂誅之
音潮
事在粛宗乾元二年
音杵
餗音速
易曰
鼎折足
覆公餗
餗鼎實也
謂居大臣之位
當天下之任
而用非其人
至於覆敗
乃不勝其任可羞愧也
如字
如字
七年
盧龍將殺朱希彩
而以朱沘領鎭
詔因授之
孔目官
李懷瑗
音妻上聲
九年
朱沘以弟滔領鎭
而入朝
案通鑒
當作十
十二年
有告元載圖不軌者
案問賜死
籍其家
胡椒至八百斛
他物稱是
味辛
性溫
狀如鼠李
生西戎及南海諸國
可入藥
十斗曰斛
去聲
以楊綰常袞同平章事
綰素清儉
制下
郭子儀方宴
減坐中聲樂五分之四
京兆尹黎幹
騶從甚盛
即日省之
止存十騎
綰相三月而卒
上痛悼之曰
天乎
不欲朕致太平
何奪朕楊綰之速也
音墳去聲
去聲
音生上聲
范曰
上之化下
如風之靡草也
楊綰以清名儉德爲相
而天下從之如此
況人君正己以先海内乎
是以先王必正其心
脩其身
而天下自治
孟子曰
君仁
莫不仁
君義
莫不義
君正
莫不正
一正君而國定矣
此之謂也
十四年
田承嗣卒
姪悦代之
淮西將李希烈
逐節度使
詔因以鎭授希烈
李忠臣
上在位十八年
改元者三
曰廣靖
永泰
大暦
崩
太子立
是爲靖宗皇帝
卽位二年改元
德宗皇帝
名适
自雍王爲太子
至是即位
常袞以欺罔貶
崔祐甫同平章事
祐甫欲収時望
未二百日
除官八百人
上曰
人謗卿所用多渉親故何也
對曰
臣爲陛下擇人
不敢不愼
非親非故
何以諳其才行用之
案
是時郭子儀朱沘
皆雖以軍功爲相不預朝政
袞獨居政事
代二人署名
奏貶中書舍人崔祐甫
爲河南少尹
旣貶
二人表言非罪
上問
卿嚮言可貶
今云非罪何也
二人對初不知
遂貶袞爲朝州刺史
去聲
下同
音庵
曉也
去聲
司馬溫公曰
用人者
無親疎新故之殊
惟賢不肖之爲察
其未必賢也
以親故而取之
固非公也
苟賢矣
以親故而捨之
亦非公矣
夫天下之賢
固非一人所能盡也
若必待素識熟其才行而用之
所遺亦多矣
淄靑李正己
畏上威名
表獻錢参十萬緡
崔祐甫請
遣使慰勞湽靑將士
因以賜之
正己慙服
天下以爲太平庶幾可望
州屬山東
菑川郡
九州之一
今屬山東
卽北海郡
去聲
上方勵精求治
不次用人
祐甫薦楊炎
自司馬除爲同平章事
既而祐甫病不視事
不以品次
但以行實
官掌佐郡
卽通判也
案
楊炎時爲道州司馬
建中元年
始作兩税法
唐初賦斂之法
有田則有租
有身則有庸
有戸則有調
玄宗之末
版籍寖壞
至靖兵起
所在賦斂
迫趣取辨
無復常準
下戸不勝困弊
率皆逃徙
至是楊炎建議
先計州縣毎歳所用
及上供之數
而賦於人
量出以制入
戸無主客
以見居爲簿
人無丁中
以貧富爲差
爲行商者
在所州縣
税三十之一
居人之税
秋夏兩徴之
其租庸調雜徭悉省
夏税
秋税
粛宗年號
音促
則也
例也
音升
官吏俸給
朝廷供貢
元居爲爲主
寄居爲客
音現
楚宜切
等也
謂故所賣去處
納税如賦數也
徭賦也
謂穀絹布帛繒
産所出不一也
崔祐甫卒
殺忠州刺史劉晏
晏善治財計
自肅宗代宗以來
領戸部
度支
鑄錢
鹽鐵
轉運等事
以同平章事充使
通漕運幹鹽利
制百貨之低昂
軍國之用
頼以充足
然久典利權
衆頗疾之
又與楊炎不相悦
竟貶忠州
人希炎旨
告晏怨望
上遣人縊之
屬川南
平聲
官掌天下租賦物繒歳計所出
而支調之
度音堂入聲
音腕入聲
運也
荊南節度使庾準
符号楊炎之意
二年
成靖李寶臣卒
子惟嶽自領軍務
後王武俊斬而代之
楊炎盧杞同平章事
炎未幾罷
杞藍面鬼色
有口辯
上悦之
如字
藍染草
色靑
尚父大尉中書令汾陽忠武王郭子儀卒
子儀以身爲天下安危者三十年
功蓋天下
而主不疑
位極人臣
而衆不疾
嘗遣使至魏博
田承嗣西望拜之曰
茲膝不屈於人久矣
今爲公拜
校中書令
凡二十四考
家人三千人
八子七壻皆顯
諸孫數十人
毎問安不能盡辨
額之而已
年八十三而終
德宗卽位之初
詔尊郭子儀爲尙父
之爲去聲
唐制
一歳終一考功
子儀自粛宗乾元元年拜中書令
至是凡二十四考
姓名皆未詳
當作頷
五感切
點頭也
通鑒三作五
平盧李正己卒
子納自領鎭
朱滔
田悦
王武俊
李納
先後皆反
三年
四人皆自稱王
朱滔稱冀王
田悦稱魏王
王武俊稱趙王
李納稱齊王
仍唐年號
如昔諸候奉周正朔
有不如約
衆共伐之
滔爲盟主稱孤
武俊悦
納稱寡人
所居堂曰殿
處分曰令
羣下上書曰牋
妻曰妃
長子曰世子
各以其所治州爲府
置畱守
兼元帥
又置東西曹
視門下中書省
左右内史視侍中中書令
餘官皆倣天朝而易其名
李希烈反
兩河用兵
府庫不支數月
先括富商錢
增諸道税
四年
行税閒架
除陌錢等法
河南
河北
檢也
通鑒
韓都賓
陳京建議
貨利皆在富商
請括
毎錢出萬緡者
借其餘以供軍
淮南節度使陳少游奏
本道税錢
毎千請增一百
乃詔增諸道税錢
皆如淮南
又鹽一斗價
皆增百錢
趙贊奏
毎屋兩架爲閒
毎閒上屋税錢二千
中税千
下税五百
公私給與及買賣
毎緡官畱五十錢給他物
及相貿易者
約錢爲率
范曰德宗有平一海内之志
而求欲速之功
不務養民而先用武
軍食不足則暴征横斂以繼之
民愁兵怨激而成亂
自古不固區邦本
而攻擊不息者
必有意外之患
此後王之深戒也
李希烈寇襄城
詔發涇原等道兵救之
涇原節度使姚令言
將兵過京師
犒師惟糲食菜餤
衆怒作亂入城
上出奔
亂兵奉太尉朱沘爲主
司農卿段秀實謀誅沘
不克
沘召衆議稱帝
秀實唾其面大罵
以笏撃沘額
血濺地
沘殺之
遂僭號大秦皇帝
先是有術士桑道茂
言數年後有離宮之厄
奉天有天子氣
宜高大其城
以備非常
上從之
至是遂奔奉天
沘犯奉天
李晟率兵赴援
渾瑊撃沘破之
奉天圍解
李懷光赴難
亦破沘兵
至奉天
欲入白盧杞之姦
杞隔之
不得入見而行
上表暴杞惡
衆論亦喧騰咎杞
上不得已遠貶之
縣屬汝州
州屬陝西
卽安定郡
州屬鞏昌
今鎭原州
音靠去聲
餉也
音闌入聲
麤糲
音嗣
郡屬陝西
今乾州
音盛
音院
音魂
姓也
音緘
音現
之上上聲
貶爲新州司馬
興元元年
大赦
陸贄勸上
罪己以謝天下
奉天所下書詔
驕將悍卒
聞之無不感激揮涕
王武俊田悦李納
上表謝罪
音紀
上聲
是年王武俊等皆去王號
李希烈僭號大楚皇帝
置瓊林大盈庫於行宮
陸贄諌去其榜
以貯諸道貢獻之物
在奉天
上聲
木片題署曰榜
李懷光反
上奔梁州
以赴援有功
而不得見上故反
魏博田緒
殺田悦
自領軍府
悦姪
李晟克復長安
朱沘走
其將斬之以降
晟露布至行在曰
臣已粛清宮禁
祗謁寢園
鐘簴不移
廟貌如故
上覽之泣曰
天生李晟
以爲社稷
非爲朕也
音伏
梁庭芬
直書克復之事於帛
建於漆竿
露布不封
以示中外
去聲
下竝同
車駕還長安
顔眞卿爲李希烈所殺
先是眞卿爲盧杞所陷
遣奉使希烈所
人言失一元老
爲國家羞
至賊中
留之
將二歳
不屈
竟爲賊所縊
音漿
下同
貞元元年
盧杞量移將再入
而卒
音良
度也
案
杞先貶新州司馬
至是遇赦
移吉州長史
謂人曰
吾必再入
未幾上果用爲饒州刺史
袁高不可
遂以杞爲澧州別駕
而卒
幽州朱滔卒
馬燧及諸軍平河中
李懷光縊死
府屬山西
卽河東郡
二年
淮西將陳仙奇
殺李希烈以降
呉少誠殺仙奇
朝廷因以少誠領鎭
三年
張延賞同平章事
先是吐蕃尚結贊
據鹽夏州
李晟嘗破其一堡
渾瑊
馬燧各擧兵臨之
懼而請和
卑辭厚禮
求於馬燧
燧信而請於朝
晟曰
戎狄無信
不如撃之
延賞與晟有隙
數言和便
遣渾瑊與吐蕃盟於平涼
吐蕃劫盟
瑊走免
吐蕃畏晟燧瑊
曰去此三人
則唐可圖也
於是離閒晟
因燧以求盟
欲執瑊以賣燧
使併得罪
因縱兵直犯長安
會失瑊而止
州屬甘肅
音保寨也
音朔
上聲
託燧以求盟
而執瑊則燧必得罪
李泌同平章事
上與泌從容論即位以來宰相
人言盧杞姦邪
朕殊不覺
泌曰
此乃所以爲姦邪也
倘覺之
豈有建中之亂乎
泌有謀略
而好談神仙詭誕
故爲世所輕
爲相未三歳而卒
音促平聲
奔奉天時年號
之爲去聲
八年
陸贄同平章事
九年
大尉中書令西平忠武王李晟卒
十年
陸贄罷
坐論裴延齢姦邪之故
罷爲太子賓客
十一年
貶贄忠州別駕
贄自奉天以來
宣力最多
随事論諫
剴切百奏
帝追仇盡言
又被譖
故貶
初夏縣陽城以處士徴爲諫義大夫
皆想望風采
在職七年而不諫
韓愈作爭臣論譏之
至是判度支裴延齢譖贄
城率諸諫官
守闕論延齢姦侫
贄無罪
時夕且相延齢
城曰
脱以延齢爲相
當取白麻壞之
慟哭於庭
遂沮
城左遷國子司業
後又貶道州刺史
治民如治家
自書其考曰
撫字心勞
催科政拙
考下下
音礙平聲
尙切也
以前直諫爲讐言之
屬解州
陽姓
城名
諍同
音堂入聲
屬上
十字爲句
音潮
小學注
倘若也
冩詔敕紙
儒林傳
蔡倫用木膚麻頭弊布爲紙
音怪
慈呂切
官掌副貳祭酒通判監事
屬湖南
平聲
下同
字愛也
謂愛養百姓
考核實也
謂若考實其功
則當下下也
十四年
淮西吳少誠叛
二十一年
上崩
在位二十七年
改元者三
曰建中
興元
貞元
初政清明者二歳
而盧杞用矣
叛亂相繼末年姑息而已
太子立
是爲順宗皇帝
卽位二年庚申改元
胡曰
德宗有斷四海之勢
而鋒鋭銷耎
一至於此何也
不知持志之方
爲氣所動也
聖人喜怒在物而不在己
衆人喜怒在己
而不在物惟喜怒在物
故登十六相
以其賢也
隆四兇以其罪也
若持衡
若懸鏡
若用尺
度輕重妍媸長短
我無與焉
是以其德行其威立
而天下服
唯喜怒在己
故忠賢者
則惡之忌之
疎之出之
跋扈者
則畏之下之
撫之綏之
若疲將之悍馬
若慈母之驕子
若守門之大盗
動静欲惡死生
我不能自立焉
是以其德不流
其威不肅
而天下玩侮之矣
暴其氣而氣衰矣
志不爲主
故宜剛而柔
宜怯而勇
奮然而折乃不當斷者也
惕然懼乃不當懼者也
使其知持志之方
義理是憑
豈有此患乎
順宗皇帝
名誦
方爲太子時
有善書者王伾
善棋者王叔文
倶出入娯侍
因言某可相
某可將
幸異日用之
密結學士韋執誼
及朝士有名而求速進者
陸淳
呂温
李景儉
韓曄
韓泰
陳諌
柳宗元
劉禹錫等
定爲死交
日與游處
蹤跡詭祕
莫有知其端倪者
德宗崩
太子即位
先是有風疾失音
五閲月矣
伾叔文等用事
音丕
音杵
荘子注
端緒
倪畔也
追陸贄陽城赴京
未至卒
上在位改元曰永貞
僅八月
自稱太上皇
傳位於太子
是爲憲宗章武皇帝
憲宗皇帝
名純
年二十八爲太子監國
尋即位
貶王伾
王叔文
伾病死
叔文賜死
其黨皆遠貶
貶伾開州司馬
叔文渝州司馬
韓泰撫州刺史
韓曄饒州刺史
柳宗元柳州刺史
劉禹錫連州刺史
韋執誼崖州司馬
陳諫台州司馬
餘未有考
元和元年
西川節度使劉闢反
同平章事杜黄裳
薦高崇文討之
縣名
卽蜀郡
夏州留後楊惠琳
拒朝命
詔討之
爲兵馬使所斬
去聲
姓名未詳
高崇文克成都
擒劉闢
送京師斬之
二年
鎭海節度使李錡反
詔討之
兵馬使執錡
送京師斬之
執州號爲鎭海節度
音奇
其下張子良
李奉仙
田少卿等
三年
沙陀朱邪盡忠
與其子執宜來降
沙陀勁勇冠緒胡
吐蕃毎戰以爲前鋒
後疑其貳於囘鶻
欲遷之河外
懼而歸唐
置之靈州
用以征討
皆捷
出西突厥
後自號曰沙陀
朱邪姓
盡忠名
一説
沙陀大磧也
在金莎山南蒲類海之東
音魂入聲
本作紇德宗時
請改曰鶻
鶻鷙鳥也
取其鷹揚之義
自杜黄裳以後
相繼爲相者
武元衡
李吉甫
裴垍
李藩
李絳
皆賢相
垍嘗爲李吉甫疏人才三十餘
數月用盡
翕然稱爲得人
垍器局峻整
人人不敢干以私
藩嘗爲給仕中
制敕有不可者
即批之
吏請更連素紙
藩曰如此則狀也
何名批敕
垍薦之爲相
知無不言
絳鯁直
吉甫善逢迎
絳毎與爭論於上前
上多直絳
時在朝如崔群白居易等
皆讜讜直
元和之世
朝廷清明以此
音忌
去聲
直於黄紙後
批冩不可
音庚
謂別用白紙書之
連粘敕後
音梗
君意未萌
而先意導之曰逢迎
以絳言爲直
音異
直也
七年
魏博兵馬使田興
請吏奉貢
詔以爲節度使
遣裴度宣慰
賜錢百五十萬緡犒其軍
六州百姓
皆給復一年
軍受賜歡聲如雷
成德兗鄆諸鎭使者見之
相顧失色
歎曰
倔强者果何益乎
賜興名弘正
初魏愽節度使田季安薨
其子懷諫幼弱
軍政決於家僮
衆皆忿怒
推興爲畱後
興度不免
乃謂衆曰
勿犯副大使
守朝廷法令
申版籍請官吏然後可
衆曰諾
魏愽節度使所統
州名未詳
音福
音韻
州屬山東
卽薛郡
不柔服也
初彰義節度使呉少誠死
弟少陽自領軍府
少陽陰養亡命
少陽死
子元濟自領軍府
縦兵侵掠
及東畿
詔發十六道兵討之
平盧節度使李師道
請赦元濟
不許
裴度宣慰淮西行營
還言淮西可決取
上悉以兵事
委同平章事武元衡
師道素養刺客姦人
客請密往刺元衡
則佗相必爭勸天子罷兵矣
元衡入朝
賊暗射殺之
又撃度傷首
上怒
討賊愈急
以度同平章事
上曰
吾倚度一人足破賊
命度兼彰義節度使
充淮西宣慰招討使
督諸軍進討
唐鄧節度使李愬
先擒賊將丁士良
呉秀琳
李祐
釋而用之
用祐計
雪夜七十里
引兵入蔡州城
撃鵝鴨池混軍聲
鶏鳴入據元濟之外宅
元濟登牙城拒戰
已而就擒
檻送京師斬之
自叛及誅
凡用兵二歳
時元和十二年也
淮西既平
上浸驕侈
先是二歳
已用李逢吉同平章事
至十三年
又用度支使皇甫鎛
鹽鐵使程异進羨餘
有寵
竝同平章事
朝野駭愕
元和之政非矣
淮南號彰義軍
逃亡之人也
京畿之東
筌蹄所載
抵河東
魏愽
邰陽
朔方
義成
陝
益
鳳翔
延慶
宣武
淮南
宣歙
浙西
十二道
所云群見韓文平淮西碑
音次
音石
二州皆屬河南
唐卽豫州
屬河南卽汝南
古者軍行有牙
尊者所在
後人因以所治爲衙
曰牙城者
卽衙城也
音堂入聲
音愽
賦外之餘物
十四年
迎鳳翔法門寺塔佛指骨至京師
留禁中三日
歷送諸寺
王公士民
瞻奉捨施
惟恐不及
侍郎韓愈上表極諌
乞以投之水火
上大怒
貶潮州刺史
音試
之上上聲
屬廣東
案愈表
其略曰
佛者夷狄之一法耳
自黄帝以來
禹湯文武
皆享壽考
百姓安樂
當是時未有佛也
漢明帝時
始有佛法
其後亂亡相繼
運祚不長
宋齊梁陳元魏以下
事佛漸謹
年代尤促
惟梁武帝
在位四十八年
前後三度捨身爲寺家奴
竟爲候景所逼
餓死臺城
國亦尋滅
事佛及禍
由此觀之
不足信矣
如其身在奉命來朝
陛下容接
不過宣政一見
禮賓一設
賜衣一襲
衞而出之
不令惑衆
況其身死
枯朽之骨
豈宜入宮
羣臣不言其非
御史不擧其罪
臣實恥之
通鑒曰
自戰國之世
老莊與儒者爭衡
更相是非
至于士民
莫不尊信
下者畏慕罪福
高者論唯空有
獨愈惡其蠧財惑衆
力排之
其言多矯激大過
惟送文暢師序
最得其要
曰夫鳥俛而啄
仰而西顧
獸深居而𥳑出
懼物之爲己害也
弱之肉强之食
今吾與文暢
安居而暇食
優游以生死
與禽獸異者
寧可不知所自邪
平盧將執斬李師道
節度使田弘正下都知兵馬使劉悟
裴度罷
以直言爲皇甫鎛之黨陰擠之
詔度以平章事充河東節度使
十五年
上暴崩
上服金丹多躁
左右獲罪有死者
人人自危
宦者陳弘志弑逆
其黨諱之
但言藥發
在位十六年
改元者一
曰元和
太子立
是爲穆宗皇帝
卽位二年
改元
穆宗皇帝
名恆
即位
改元曰長慶
四年崩
太子立
是爲敬宗皇帝
敬宗皇帝
名湛
即位荒淫
嬖幸用事
徒咸切
李德裕倹獻丹扆六箴
一曰宵衣
二曰正服
三曰罷獻
四曰納誨
五曰辨邪
六曰防微
於豈切
戸牖閒也
亦曰𤰐扆
其制如屛風
見書傳
以諷視朝稀晩
以諷服制乖異
以諷徴求玩好
以諷侮棄讜言
以諷信任羣小
以諷輕出遊幸
上游戲無度
性復褊急
宦官動遭捶撻
皆怨
夜獵還宮
酒酣爲宦者劉克明所弑
在位三年
改元者一
曰寶曆
江王立
是爲宗皇帝
音邊上聲
去聲
卽位二年
改元
文宗皇帝
名涵
穆宗子也
爲宦者王守澄所立
後改名昂
太和二年
親策制擧人
宦者益横
建置天子
在其掌握
權出人主之右
無人敢言
賢良方正劉蕡
對策極言之
考官皆歎服
而不敢取
中第者裴休
李郃
杜牧
崔愼由等
二十二人
皆除官
物論囂然稱屈
郃曰
劉蕡下第
我輩登科
能無顔厚
上疏乞囘所授官於蕡
不報
敬宗弟
去聲
試也
唐取士有三
由學館者曰生徒
由州縣者曰郷貢
皆升於有司
而竝選之
其天子自詔者曰制擧
所以非常之才
去聲
蕡時應賢良正之擧
其策略曰
陛下將杜簒弑之漸
則居正位而近正人
輔相得以專其任
庶職得以守其官
奈何以褻近摠大政
臣恐曹節侯覽復生於今日
又曰
忠賢無腹心之寄
閽寺持廢立之權
先君不得正其終
陛下不得正其始
又曰
陛下何不塞陰邪之路
褻狎之臣
制侵陵迫脅之心
復門戸掃除之役
則可以奉典謨
承丕緒矣
又曰
臣非不知言發而禍應
計行而見戮
蓋痛社稷之危
哀生民之困
豈忍姑息時忌
竊一命之寵哉
范曰
宦官脅制天子
自宰相以下
莫敢言
劉蕡布衣
無一命之寵
而懷忠發憤
極言其禍
可謂直矣
公卿大臣
豈不愧哉
音墳
去聲
衆論也
論去聲
音敖
羞愧也
太和五年
上與同平章事宋申錫
謀誅宦官
不克
申錫貶死
初文宗與申錫謀誅宦官
而以京兆尹王璠泄其謀
王守澄等知之
令人誣告申錫謀廢立
上信之
遂貶申錫開州司馬
竟卒於貶所
九年
上與李訓鄭注等
謀誅宦官
不克
注本宦者王守澄所引
訓本名仲言
又爲注所引
得見守澄
守澄薦於上
倜儻尚氣
有文辭口辯
多權數
上悦之
訓注揣知上意
數以微言動上
上意其可謀大事
以誠告之
訓注遂以誅宦官爲己任
訓既與注勢位倶盛
頗忌注
託以中外協勢
出注鎭鳳翔
進擢宦者仇士良
以分王守澄之權
訓同平章事
請除守澄
遣中使鴆殺之
注始與訓謀至鎭
遣壯士數百人護守澄葬
仍請令内臣盡送
然後殺之
無遺類
訓心以爲如此
則功專歸注
乃謀先發
令人奏金吾廳事後石榴有甘露
宰相帥百官拜賀
後勸上往觀
上令宰相先往視
訓陽言非眞
上顧仇士良
帥諸宦官往視
士良等既至
見風吹幕起
執兵者無數
驚走告變
訓呼金吾衞士等上殿
僅撃死傷宦者十餘人
知事不濟而走
士良等命神策兵
殺金吾吏卒
執宰相王涯
賈餗
舒元輿等
誣以謀反腰斬之
訓之謀惟元輿知之
他相實不知也
自是天下事
皆決於北司
宰相行文書而已
李訓爲人所殺傳首
鄭注亦爲鳳翔監軍宦者所殺
之爲
竝去聲
音朔
音紀
李好古
鳳翔
去聲
韓約
木名
實可食
音率
下同
與佯同
告有變生
去聲
之上上聲
德宗時分左右羽林
爲神策兵
音宜
宦官目北司
案
是時涯等旣死
訓奔鳳翔
爲𥂕厔將禽殺之
張仲靑
開成三年
司徒中書令晉公裴度卒
度自憲宗時罷相後
無意世事
治園池
有緑野堂
子午橋等別墅之勝
與詩人觴詠自娯
穆宗敬宗時
皆嘗一入輔政
至上之世
亦嘗平章軍國重事
與時浮沈而已
然四朝將相
威望遠達四夷
四夷見唐使
輒問度安否
以身繋國家輕重
如郭子儀者二十餘年
官名
晉國
公爵
平聲
在東都
憲宗
穆宗
敬宗
文宗
五年
上崩
上即位之初
勵精求治
去奢從儉
中外翕然
謂太平可冀
然制於宦寺
竟不能有爲
嘗問宰相
何時太平
牛僧孺答以太平無象
末年嘗問近臣
朕何如周赧漢獻
對者憮然
上曰
赧獻受制強臣
今朕受制家奴
殆不如也
在位十五年
改元者二
曰太和
開成
弟頴王立
是爲武宗皇帝
上聲
音嗣
釋名曰
寺嗣也
治事者相嗣續於其内也
學士周墀
謂宦者
卽位二年改元
武宗皇帝
名瀍
穆宗子也
文宗嘗立敬宗子成美爲太子
臨崩
欲以成美監國
宦者以爲立不自己
廢之而立瀍爲太弟
遂殺成美而即位
後改名炎
以李德裕同平章事
德裕在穆宗初爲學士
以李宗閔者
嘗對制策
譏切其父吉甫恨之
構貶宗閔
自是各分朋黨
更相排軋者
垂四十年
在文宗時
德裕爲侍郎
裴度薦其可爲相
宗閔有宦官之助遂相
惡德裕逼己而出之
且引牛僧孺竝相
相與排擯德裕之黨。
尋以德裕
鎭西川
德裕作籌邊樓
圖蜀地形
南入南詔
西達吐蕃
日召老於軍旅習邊事者
訪以險易遠近
皆若身歴
練士卒
葺堡障
以備邊
吐蕃將悉怛謀
以維州來降
維州本漢地
入兵之路
吐蕃得之
號爲無憂城
德裕極以得此州爲便
牛僧孺以爲不可納
以城併叛將歸
吐蕃誅之境上
極慘酷
牛李之怨
自是愈深
僧孺尋罷
德裕入相
宗閔亦罷
宗閔再相
德裕又罷
二黨互相擠援
文宗毎歎曰
去河北賊易
去朝廷朋黨難
德裕連被貶黜
及上立
召德裕相之
德裕言於上曰
正人指邪人爲邪
邪人亦指正人爲邪
在人主辨之
上嘉納
德裕追論維州事
悉怛謀加褒贈
仇士良
之爲竝去聲
音紀
下竝同
憲宗元和三年
初試賢良方正
宗閔痛詆常路指陳時政
無所避
吉甫時居相位惡之
泣訴於帝
且言翰林覆策
無所異同
久之不調
遂與爲定
穆宗長慶元年
錢徽典貢擧
宗閔時爲中書舍人
而託所親於徽
德裕遂白徽納于丐取士
帝乃貶徽江州刺史
宗閔劍史
音庚
音晏入聲
傾陥也
宗閔先得爲相
德裕出爲鄭滑節度使
在成都州治
國在南夷
如字
問也
音異
音丹入聲
屬四川今威州
時僧孺居中用事
欲沮德裕功
故返維州及悉怛謀於吐蕃
通鑒
西川監軍王踐言
入知樞密
數言縛送悉怛謀
以快虜絶來降
非計也
文宗悔之
尤僧孺失策
僧孺内不自安
表請罷相
從之
德裕旣相入謝
文宗曰
卿知朝廷有朋黨乎
中朝半爲黨人
文宗曰
衆以給事中楊虞卿爲黨魁
德裕因請出爲刺史
文宗然之
宗閔曰
德裕居外
知黨不如臣之詳
虞卿日見賓客於第
世號行中書
故臣未嘗與美官
德裕質之曰
給事中非美官而何
宗閔沮不得對
俄出爲山南西道節度使
李訓鄭注用事
疾德裕共訾短之
復召宗閔
乃罷德裕
音躋
排也
音院
上聲
下同
詔追贈怛謀右衞將軍
昭義節度使劉從諌卒
姪稹自領軍府
德裕謂澤潞事體
與河朔三鎭不同
河朔習亂已久
累朝置之度外
澤潞近在心腹
若又困而授之
威令不履行於諸鎭諸矣
上問何以制之
曰
稹所恃者三鎭
但得鎭魏不與之同
稹無能爲也
遣重臣諭鎭魏討之
詔曰
澤潞一鎭
與卿事體不同
勿爲子孫之謀
使存輔車之勢
鎭魏勢悚息聽命
二鎭兵
與朝廷所遣行營將王宰石雄
各進討。
河東都將楊弁作亂
逐節度使
遣中馬元實
暁諭且覘之
元實受賂還
於衆中大言
相公須早與之節
自牙門柳子列十五里
曳地光明甲
若之何取之
德裕詰之
辭屈
奏微賊決不可恕
如國力不支
寧捨劉稹
河東兵出戍者
聞朝廷令客軍取太原
恐妻孥被屠
乃歸擒弁送京師
斬之
未幾劉稹勢窮蹙
潞人殺稹以降
澤潞平
加德裕太尉衞國公
貶牛僧孺爲循州長史
流李宗閔於封州
澤潞號爲昭義節度使
潞音路
二州皆屬山西路
卽上黨郡
成德節度王元逵
魏愽節度何弘敬
幽州節度張仲武
上聲
鎭謂成德節度
魏謂魏愽節度
之爲去聲
輔車輔
詩傳曰
縛杖於輻
以防輔車也
姓名未詳
去聲
如字
郭誼
屬廣東
屬廣東
文宗時
劉從諫入朝
僧孺宗閔執政
不畱之
加宰相縦去
以成其患
至是旣平
德裕乃言於上而黜之
削宦者仇士良官爵
籍没其家
先是士良致仕
其黨送歸
士良教之曰
天子不可令閑
常宜以奢靡娯之
使無暇及他事
愼勿使之讀書親近儒生
見前代興亡
心知憂戄
則吾輩疎斥矣
毀天下佛寺
僧尼勒歸俗
會昌六年
上崩
在位七年
改元者一
曰會昌
光王立
是爲宣宗皇帝
卽位二年改元
宣宗皇帝
名怡
憲宗皇帝子也
幼號不慧
太和後益自韜匿
文宗好誘其言以爲笑
武宗豪邁
尤不禮之
名爲光叔
武宗疾篤
子幼
宦官定策禁中
詔立怡爲皇太叔
更名忱
權匂當軍國事
裁決咸當理
人始知其隠德焉
尋即位
文宗年號
馬元贄
音更
竝去聲
李德裕罷
僧孺宗閔等北僊
德裕三貶
至崖州司戸以死
惡其專政日久
僧孺自循州遷衡州長史
宗閔自封州遷柳州司馬
故曰北遷
初貶東都畱守
再貶潮州司馬
自潮州貶崖州
在南海
今瓊州
令狐綯同平章事
先是綯爲學士
上嘗以太宗所選金鏡録
授綯使讀之
又書貞觀政要於觀屏風
毎正色拱手而讀
嘗與學士畢諴論邊事
諴具陳方略
上悦曰
不意頗牧在吾禁中
即用爲邊帥
果稱其任
上聰察强記
嘗密令學士韋澳
纂次州縣境土風物及諸利害
爲一書
號曰處分語
刺史有入謝而出者
曰上處分本州事驚人
建州刺史入辭
上問建州去京師幾何曰
八千里
上曰
卿到彼爲政
朕皆知之
勿謂遠
此階前則萬里也
令孤綯奏擬李遠杭州刺史
上曰
吾聞遠詩云
長日惟消一局碁
安能理人
綯曰
詩人託此高興
未必實然
嘗詔刺史
毋得外徙
必令至京面察
綯嘗徙故人爲鄰州
便道之官
上問之曰
詔命旣行
直廢格不用
宰相可謂有權
時方寒
綯汗透重裘
上臨朝對羣臣
未嘗有惰容
毎宰相奏事
旁無一人
威嚴不可仰視
奏事畢
忽怡然閑語一刻許
徐復整容曰
卿輩善爲之
常恐卿輩負朕不得再相見
綯嘗謂人曰
吾十年秉政
最承恩遇
毎延英奏事
未嘗不汗沾衣也
嘗召學士韋澳
屛左右問之曰
近日内侍權勢如何
對曰
陛下咸斷
非前朝比
上閉目搖首曰
全未
全未
尙畏之在
又嘗與綯謀
盡誅宦官
恐濫及無辜
綯密奏曰
但有罪勿捨
有缺勿補
自然消耗至盡
宦者竊見其奏
由是益與朝士相惡
南北司如水火
之令
去聲
音桃
音咸
廉頗李牧
稱去聲
通鑒
除諴爲邠寧節度使
招論党項
皆降
平聲
平聲
音郁
音杵
音墳去聲
鄧州刺史薛泓宗
屬福建
今建寧府
于延陵
謂天下州郡
政俗異同
備在方策
開巻一覧
無所不及
故曰
階前則萬里也
屬江浙
去聲
託物興詞曰興
格止也
史記義縱傳
廢格沮事
注
謂廢格詔書沮成事也
平聲
背恩忘德曰負
殿名
音丙
音端去聲
音鳥去聲
謂其相尅而不相生也
大中十三年
上崩
在位十四年改元者一
長子立
是爲懿宗皇帝
卽位二年改元
懿宗皇帝
初名溫
封鄆王
以無寵不得爲太子
宣宗崩
宦者立之
更名漼
王宗實
音庚
音催上聲
浙東賊裘甫起
聲振中原
觀察使王式討斬之
姓也
本姓仇
避讐改作裘
九年
徐州賊龐勛起
先是南詔稱大理皇帝
擧兵入冦
陥播邕交趾
敕徐泗兵戍桂州
過期不代
遂作亂
勛爲粮料判官
戍卒推以爲主
擁兵北還
所過剽掠
至徐州
因殺節度使
陥諸郡
招討使康承訓擊之
以沙陀朱邪赤心爲前鋒
勛敗死
賜赤心姓名李國昌
爲大同軍節度使
尋又爲振武節度使
州在南夷
州屬廣西
州屬淮西
卽臨淮郡
屬廣西
今靜江府
音退平聲
霍彦曾
盡忠孫
執宜子也
今爲府
屬山西
卽雲中郡
代州
號爲振武節度
咸通十四年
上崩
在位十五年
改元者一
子晉王立
是爲僖宗皇帝
卽位二年
改元
僖宗皇帝
名儇
懿宗少子也
年十三
爲宦官所立
自懿宗以來
奢侈日甚
用兵不息
賦斂愈急
水旱不以實聞
百姓流殍
無所控訴
所在相聚為盜
濮州人王仙芝起
曹州冤句人黃巢應之
巢善騎射
喜任俠
嘗擧進士不第
與仙芝共販私鹽
至是聚衆攻剽州縣
窮民歸之
數月數萬
仙芝陥汝鄭唐鄧
寇鄂州
陥安州
寇荊南
與招討曾元裕
戰於申州而大敗
又大敗於黃梅
斬之
黃巢陥鄆沂濮
掠宋汴
南渡陥洪虔吉饒信
寇宣州
入浙東
爲鎭海節度使
高駢所破
遂趍廣南
陥廣州
出潭州
北渡向襄陽
敗於荊門
復引而南
陥宣州
自采石渡江
已而渡淮
陥申州
入穎宋徐兗之境
陥東都
引而西
入潼關
入長安
上出奔蜀
巢僭號大齊皇帝
諸道發兵赴援
先是沙陀李國昌之子克用
爲兵馬使
戍蔚州
大同軍諸將謀曰
今天下大亂
朝廷號令不復行於四方
此乃英雄功名富貴之秋
李振武名聞天下
其子勇冠諸軍
若輔以擧事
代北不足平也
遣人濳詣蔚州説克用
用趍雲州取之
河東招義討之而大敗
克用寇忻代
逼晉陽
已而大爲盧龍兵所破
蔚朔兵亦討敗其父國昌
父子亡走逹旦
朝廷赦其罪
召其兵討賊
克用將沙陀來
賊憚之曰
鴉軍至矣
連破賊
復長安
巢焚宮室
而遁至蔡州
節度秦宗權降之
巢趍汴州
克用等追擊大破之
未幾賊黨斬巢以降
爲去聲
宦官劉文浹
音剽上聲
餓死曰殍
告也
屬山西
通鑒
聚衆數千
起於長垣
州屬山東
句音衢
音翻去聲
賤買貴賣曰販
數月之閒
衆至數萬
州屬河南
州屬湖廣
卽江夏郡
州屬四州
州屬河南
今信陽州
縣屬蘄州
音顗平聲
州屬山東
卽琅琊郡
州屬河南
卽睢陽郡
州屬河南
今汴梁府
五州屬江西
洪卽豫章
虔今贛州府
吉今吉安府
之爲竝去聲
音便平聲
州屬湖廣
卽長沙郡
州屬河南
音鬱
州屬北平
李國昌
府爲振武節度使
克用
音貫
州屬北平
州屬山西
之敗音拜
音奏
五代史作韃靼
音怛旦
夷狄別種名
克用父子
逃入其他
軍中號克用爲李鴉兒
以其軍皆服黒也
之復音伏
宗權降於黄巢
如字
巢甥林言
克用之至汴州也
朱全忠襲之
全忠者巢將朱溫也
先爲巢所遣
攻陥同華
尋以華州降
賜名全忠
爲宣武節度使
館克用甚恭
克用乘酒頗侵之
全忠不平
廢兵圍驛攻之
克用酔
左右以水沃其面告之
克用乃張目援弓起而走
會大雷雨晦冥
扶醉乘電光縋城出
汴人扼橋
從者力戰得度而免
克用還晉陽
治甲兵
表乞討全忠
詔和解之
不聽
州屬陝西
卽馮翊郡
去聲
州屬陝西
汴州
號爲宣武節度使
上原驛在汴州城内
音墜
繩懸而下
音厄
把也
平聲
上發成都還長安
秦宗權僭號
上之奔蜀也
宦者田令孜實挟之
自以爲功
權自己出
河中王重榮
前作亂自立
令孜遣朱玫等攻之
重榮求救於克用
克用方怨朝廷不罪全忠
上言玫等與全忠相表裡
欲共滅臣
引兵
赴河中
京師震恐
令孜刦上奔鳳翔
朱玫追逼不及
立肅宗玄孫襄王煴爲帝
玫將王行瑜斬玫
煴奔河中
王重榮斬首送行在
上還長安
上在位十五年
改元者五
曰乾符
廣明
中和
光啓
文德
日與宦官相處而已
天下大亂
盗賊蠭起
豪傑因起其閒
互相吞噬
朝廷不能制
上崩
壽王立
是爲昭宗皇帝
音玆
音紀
節度使
作亂自専安邑解縣鹽池
須寧節度使
玫音梅
之上上聲
音氲
昭宗皇帝
名傑
僖宗之弟也
僖宗大漸
宦者立之爲太弟
遂卽位
後更名曄
帝明粹有英氣
喜文學
以僖宗威令不振
朝廷日卑
有恢復前烈之志
踐祚之始
中外忻忻焉
然而内制於宦寺
外有强鎭
初志竟不遂
筌蹄云
病篤
觀軍容使楊復恭
音庚
案
僖宗臨崩遺制
更傑名般
明年改元龍紀
復更名曄
音伏
贊曰
唐自穆宗以來八世
而爲宦官所立者七君
然則唐之衰亡
豈止方鎭之患哉
蓋朝廷天下之本也
人君者朝廷之本也
始卽位人君之本也
其本始不正
欲以正天下
其可得乎
越州董昌僭號
昌先據杭州
錢鏐爲兵馬使
朝廷命昌帥浙東
鏐領杭州
至是昌稱帝於越
詔鏐討之
屬浙東
卽會稽郡
音畱
音衰去聲
鳳翔李茂貞
華州韓建
邠州王行瑜
三鎭擧兵犯闕
殺宰相
謀廢立
聞李克用來討乃去
克用攻邠州斬行瑜
將移兵岐華
貴近恐沙陀太盛止之
克用自隴西郡王
進爵晉王
引兵還晉陽
韋昭度
李谿
音漿
岐陽
卽鳳翔府
錢鏐克越州
董昌伏誅
初李克用屯渭北
李茂貞
韓建憚之
事朝廷甚恭
克用去
二鎭復驕慢
茂貞擧兵犯闕
上出奔華州
克用遣援
又聞朱全忠營洛陽迎駕
茂貞與建皆懼
奉上還長安
先是嘗令諸王將兵巡警
又欲使出四方撫慰藩鎭
南北司用事者
恐其不利於己
交諫以爲不可
上不得已罷之
上在華時
宦官劉季述
圍殺諸王十一人
至是李述幽上於少陽院
而立太子裕
同平章崔胤説神策將
討誅李述
上復位
宦官謀去胤
時朱全忠有挟天子
令諸候之意
胤以書召之
全中擧兵來
宦者韓全誨等
刦上如鳳翔
全忠圍之
李茂貞遂殺全誨等
奉上還長安
全忠以兵驅宦官盡殺之
其出使外方者
詔所在誅之
存黃衣幼弱三十人備洒掃
宦官自文宗已後
廢置在其掌握
至有定策國老
門生天子之號
及是大被誅殺
遣兵救援
去聲
音紀
通
儀
濟
韶
彭
韓
陳
單
延
用
在東内
指揮使孫德昭
之復音伏
上聲
以其策立天子之功
故稱國老
視天子如試官之視所取人
故曰
門生
司馬溫公曰
夫寺人之官
自三王之世
載於詩禮
所以謹闈闥之禁通内外之言
安可無也
顧人主不當與之謀議
使有威福耳
東漢之衰
宦者最名驕横
未有如唐世也
非它
漢不握兵唐握兵也
太宗監前世之弊
深抑宦官
明皇始堕舊章
使高力士省決章奏
進退將相
自此熾矣
及中原板蕩
粛宗收兵靈武
李輔國以東宮舊隷參謀
不復能制
代宗踐祚
仍遵覆轍
遺棄勛庸
更爲叛亂
德宗初立
宦官稍絀
而返忌諸將
以竇文場霍仙嗚爲中尉
典宿衞
自是太阿之柄
落其掌握矣
其後文武宣懿僖昭六帝
皆爲宦官所立
勢益驕横
根深蔕固
疾成膏肓
不可救藥矣
然則宦官之禍
始於明皇
盛於肅代
成於德宗
極於昭宗
易曰
履霜堅冰至
爲國家者
防微杜漸
可不慎其始哉
全忠由東平王
進爵梁王還汴
全忠威震天下
有簒奪之志
胤懼爲之備
全忠表請除胤
密使其黨殺之
遂請上遷都東京
百官東行
驅徙士民
上謂侍臣曰
鄙語云
紇干山頭凍殺雀
何不飛去生處樂
朕今漂泊不知竟落何所
泣下沾巾
上至洛陽
李茂貞等移檄
以興復爲辭
全忠將西討
以上有英氣恐生
變遣人入洛弑之
之爲去聲
音伏
下同
音漿
李振
上自卽位
非不夢想賢豪
卒不用之
嘗有朝士鄭綮
好恢諧
多爲歇後詩
嘲時事
上意其有所綮
手注班簿以爲相
堂吏走告不信
已而賀客至
綮掻首曰
歇後鄭五作宰相
時事可知矣
音啓
作詩爲歇後語
意在言外
綮行
上在位十七年
改元者七
曰龍紀
大順
景福
乾寧
光化
天復
天祐
子立
是爲哀皇帝
卽位二年改元
廟號景宗
哀皇帝
初名祚
昭宗有廢太子裕
已壯全忠惡之
祚以幼得立
更名祝
全忠殺裕等九人
皆昭宗子
全忠爲相國加九錫
帝在仍稱天祐
不四年禪于梁
尋被弑
唐自高祖至是二十世
凡二百九十年
音庚
名字未詳
司馬溫公曰
高祖承亡隋之弊
掃除亂略
遂降李密
係建德
禽世充
芟武周
翦黒闥
夷蕭銑
六年之中
海内咸服
何成功之速也
蓋以太宗之爲子也
太宗文武之才
高出前古
拯民水火之中
措之衽席之上
使突厥之渠繫頸闕庭
北海之濱悉爲州縣
三代以還未之有也
高宗沈溺宴安
仁而不武
使天后斵喪唐室
屠害宗支
中宗久罹憂辱
備嘗險阻
一旦得志
荒淫不悛
糞土之牆
安可朽也
睿宗鑒前世之禍
立嗣以功
可與權矣
明皇再清内難
四夷賓服
浸淫乎貞觀之風矣
及天寳以降
自以治定無有後艱
志欲旣滿
侈心乃生
一旦變生所忽
兵起邊隅
乘輿播遷
干戈不息
夫肅宗以國元子收兵靈武
反斾而東
不失舊物
代宗翦除凶醜
使河南北復爲唐臣
其功皆不細矣
然此兩君
武不足以決疑
明不足以燭理
不思經遠之謀
專爲姑息之政
盗賊據州郡者
因爲之牧守
土卒殺主帥者
因授之旌鉞
使强暴縱横
下陵上替
唐之紀綱
不可復振
肅宗之爲也
德宗南面之初
赫然有撥亂之志
而識度淺闇
親信多非其人
擧措不由其道
故關外之兵未平
而京城之盗先起
因辱奉天
播遷山南
渾瑊盡心輸力
故能誅夷元惡
還奉宗社
逮其晩節
偸懦之政甚矣
順宗不幸嬰疾
委政冢嗣
賢矣
憲宗聰明果決
選任忠良
於是天下之盗
納質效地
稽顙入朝
百年之憂一日廊然也
惜其怠於防微
變生肘腋
穆宗援任非材
爲謀不臧
自貽顚覆
文宗受制家臣
雖有好賢之心
文雅之美
不足稱也
武宗英敏特逹
享國日淺
功業未究
惜哉
宣宗盡心民事
精勤治道
求諸漢世
其孝宣之流歟
懿宗驕奢賊虐
民怨神怒
李氏之亡
於玆決矣
唐自至德以來
近習用權
藩臣跋扈
譬如羸病之人
糜粥養之
猶恐不濟
又況飮之毒酒
其能存也
及僖昭嗣位
天祿已去
民心已離
漂泊幽辱
寄命諸候
雖救之其將能乎
